NABIL AKUI OKAY DENGAN AZWAN ALI: "NETIZEN YANG CUBA PANASKAN SITUASI..."

"Kami memang okay dan tak ada sebarang masalah pun. Malah, dia (Azwan) yang sudah 33 tahun membina kerjaya dalam pengacaraan pun faham mengenainya. Cuma, netizen yang cuba memanaskan situasi untuk melaga-lagakan dan melihat kami bergaduh.

"Malah, apa yang membuat saya rasa sedih kebanyakannya (netizen) Melayu dan beragama Islam," demikianlah kata pengacara Gegar Vaganza dan MeleTop, Nabil Ahmad, 37, yang menyifatkan tidak ada isu yang perlu wujud di antaranya dengan pengacara Azwan Ali, 54, selepas dikatakan sengaja mengajuk dan memperlekehkan pengacara berpengalaman itu dalam siaran langsung program Gegar Vaganza musim ketujuh (GV7), baru-baru ini.

Nabil ketika dihubungi berkata, dia dan Azwan masing- masing profesional dalam bekerja dan mereka juga tahu apa yang dilakukan itu hanya kerana persembahan.

Menurut Nabil, dia sebenarnya sangat teruja apabila melihat Azwan kembali semula sebagai pengacara dalam program Lagu Cinta Kita kerana sudah terlalu lama menyepi.

Klik untuk gambar besar

"Saya hingga kini ada simpan impian nak bekerja dengan Azwan iaitu mengacara bersamanya dalam satu program kerana ingin menimba ilmu dan pengalaman. Dia pengacara hebat yang ada gaya tersendiri. Di antara ramai pengacara berpangalaman tanah air, setakat ini saya memang belum berpeluang kerja dengan Azwan lagi.

"Selama terbabit dalam bidang pengacaraan, saya pernahlah bekerja dengan Datuk Aznil Nawawi, Datuk AC Mizal, Datuk Afdlin Shauki dan Adibah Noor. Mereka semua pada saya adalah terbaik dan banyak ilmu yang dikongsi," ujarnya.

Terdahulu, Azwan diundang muncul dalam program MeleTop yang disiarkan Astro Ria semalam dengan gandingan Nabil dan Cik Manggis sebagai pengacara untuk menjawab isu yang timbul itu.

Azwan berkata, kehidupan ini tidak lama dan dia mengharapkan supaya netizen tidak menjadi 'batu api' semata- mata untuk melihat sesama artis bergaduh kerana industri hiburan di Malaysia ini pun kecil.

Ketika konsert minggu keenam Gegar Vaganza musim ketujuh (GV7),  Nabil ada menyebut 'Not my level, shut up! (Bukan tahap saya, diam) Orang selalu pegang 'selfie stick' tiba-tiba pegang mikrofon, jadi macam itulah," katanya kepada juri tetap, Datuk Ramli MS.

Disebabkan kenyataan itu walaupun tidak disebutkan nama Azwan, tindakan Nabil sudah membuatkan netizen marah dengan mendakwanya bersikap kurang ajar.

www.myartis.com / Sumber: Harian Metro

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


AKSI TERKINI TOK TI...

(\__/)(='.'=)(")_(")myartis 2008


SYAMSUL YUSOF 'ANGAU' DENGAN PENGARAH BARU?

GOSIP PANAS..!

Email ini kami terima daripada seseorang yang mengaku sebagai krew penerbitan filem yang menggelarkan dirinya 'EX KREW OH MAK KAU'. Ex Krew yang mempunyai alamat email lverage@gmail.com mendakwa, pengarah tersohor Syamsul Yusof seolah-olah 'angau cinta' dengan seorang pengarah baru hingga sanggup merendahkan martabatnya sebagai seorang pengarah bertaraf jutawan!

Ini kerana, Syamsul dakwanya bukan hanya berlakon di bawah pengarah baru tersebut, malah sanggup menghabiskan masa di lokasi semata-mata untuk bertemu gadis pujaannya. Benarkah begitu??

Pada pelawat myartis di luar sana, kami tidak dapat mengesahkan bahawa gosip ini benar atau sebaliknya... bak kata orang, dengar boleh percaya jangan! Mungkin apa yang digosipkan ini hanya sekadar 'bikin panas' atau 'fitnah' semata-mata walaupun ada gambar yang menyokong dakwaannya.

Atau mungkin Syamsul berada di situ hanya sekadar berbincang tentang perniagaan filem sahaja. Allahualam..!

GAMBAR2 KANDID 'SYAMSUL DAN PENGARAH BARU'
KLIK UNTUK IMEJ BESAR...

LAGI SEMBILAN (9) KEPING GAMBAR KANDID SELEPAS INI...

PETIKAN EMAIL SEBENAR 'EX KREW OH MAK KAU'
Tujuan saya hantar email ni bukan sebab jeles atau apa. cuma menyampah dengan sikap hipokrit pengarah tersohor dan pengarah baru yang kononya bagus sangt dan suka mencetuskan kontroversi tu. saya cuma nak bagitau kepada media luar sana yang tertipu dengan pengakuan dari pengarah baru tu yang kononnya antara dia dengan SYamsul Yusuf xde apa-apa hubungan sedangkan saya di set dan beberapa krew yang lain sakit mata tengok aksi diaorg berdua yang cuba cover line.

Pelikkan... Syamsul Yusof pengarah tersohor boleh bekerja dibawah arahan pengarah yang baru first time mengarah dan production yg baru?? ... bapak dia tak marah ke? setau saya bapak dia tak lepaskan syamsul tu berlakon dengan production lain. nama company pun lebih kurang sama.star scope dan skop production.  Syamsul ada share ke dalam company tu? tak kan semua kebetulan je kot kan...  Kenapa agaknya samsul nak berlakon dengan pengarah yang baru nak belajar mengarah ni?????? apa syamsul dapat? tak cukup ke 12 juta kutipan KL Gangster sampai nak kena berlakon dengan pengarah baru?? sedangkan dia boleh berlakon dengan pengarah2 lain yang ternama di Malaysia nih. pelikk kan??

Kalau takde sebab taklah jadi macam tu kan?? xgitu????
Isunya... Kenapa nak sorok-sorok... siap ada meja khas untuk diaorang berdua lagi di bahagian lain yang mana tak sama tempat dengan artis lain duduk. Sampaikan kadang2 tak ada scenepun syamsul masih ke set sehingga subuh... temankan ex praktikal skop ke syamsul???!!!! Menarikkan! ni antara gambar buktinya.

bahagian belakang ada gambar artis lain yang sedang duduk minum tapi mereka berdua ada pulak meja lain. hebat bukan kalau tiada apa2 hubungan????

-regards EX KREW OH MAK KAU-

GAMBAR-GAMBAR KANDID LAIN KIRIMAN EX KREW...

SCREENSHOT  EMAIL YANG DIKIRIM...


DR ERIN DIDAKWA MENIPU - SUAMI HADIR MENJADI PENJAMIN

Hari ini di Mahkamah Majistret Kuala Lumpur di sini, isteri seorang juara program Da'i, didakwa atas tuduhan menipu seorang wanita dalam urusan sijil halal menyebabkan kerugian lebih RM10,000. Tertuduh, Noorainul Naqim Mohd Radzi, 39, yang lebih dikenali sebagai 'Dr Erin', mengaku tidak bersalah sejurus pertuduhan terhadapnya dikemukakan di hadapan Majistret Wong Chai Sia.

Berdasarkan pertuduhan, tertuduh didakwa mendorong Norsiha Aala untuk menyerahkan wang tunai RM10,050 bagi mendapatkan sijil halal dan pengiktirafan Kementerian Kesihatan Malaysia (KKM) untuk produk miliknya. Tertuduh didakwa melakukan kesalahan itu di 9-2-1 Kelompok Nuri B, Taman Keramat, Wangsa Maju, pada 21 Disember 2017 hingga 26 Februari 2018.

Dia didakwa melakukan kesalahan itu mengikut Seksyen 420 Kanun Keseksaan (KK) kerana menipu, sabit kesalahan boleh dihukum penjara antara setahun hingga 10 tahun dengan sebat serta denda. Susulan pengakuan tidak bersalah oleh tertuduh, Timbalan Pendakwa Raya, Wan Ahmad Hakimi Wan Ahmad Jaafar, memohon mahkamah menawarkan jaminan RM10,000 kepada tertuduh.

Tertuduh yang diwakili peguam bela, Sheik Abdullah Abdul Malik, memohon mahkamah mengurangkan jaminan, memandangkan anak guamnya penanggung tunggal lapan anak, berusia lima hingga 19 tahun: "Suami tertuduh juga hadir di mahkamah hari ini bagi menjadi penjamin," katanya.

Klik untuk gambar besar

Majistret kemudian memerintahkan tertuduh dikenakan jaminan RM4,000 sebelum menetapkan 3 April ini untuk serahan dokumen. Suami tertuduh yang ditemui media di luar mahkamah, enggan mengulas lanjut. DR Erin didakwa di Mahkamah Majistret Kuala Lumpur, hari ini, atas tuduhan menipu seorang wanita dalam urusan sijil halal menyebabkan kerugian lebih RM10,000.

Semalam hangat diperkatakan seorang wanita berusia 40 tahun ditahan polis dipercayai telah menipu seorang pelanggan sehingga RM11,000 berkaitan urusan untuk mendapatkan sijil Halal dan juga sijil KKM bagi produk jamu.

Menerusi laporan Harian Metro, Ketua Polis Daerah Wangsa Maju, Superintendan Rajab Ahad Ismail mengesahkan berhubung penahanan wanita berkenaan yang juga isteri kepada juara program Da'i. Meskipun laporan akhbar berkenaan tidak menyebut nama wanita tersebut, namun rata-rata netizen membuat spekulasi mengaitkan kes berkenaan dengan isteri Da'i Farhan iaitu Dr Erin

Dalam pada itu, mStar difahamkan cuba menghubungi Da'i Farhan untuk mendapatkan penjelasan lanjut berhubung perkara itu. Bagaimanapun, panggilan telefon dimatikan selepas bertanyakan soalan mengenai penahanan itu.

www.myartis.com / Sumber & foto: Berita Harian, Harian Metro & mStar

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


LEGA KES PUKUL TTL - SYAFIE NASWIP AKUI TAK TOLAK JALIN HUBUNGAN BAHARU

"Alhamdulillah, saya rasa bersyukur dengan keputusan siasatan yang dibuat dengan penuh telus oleh pihak berwajib. Sekurang-kurangnya ia telah membuktikan segala tuduhan yang dibuat ke atas saya adalah tidak benar dan saya berterima kasih dengan doa semua. Betullah pesan dan ingatan Mak setiap masa pada Ayie, doa orang yang teraniaya memang tiada hijabnya. Dan itulah yang Ayie doakan setiap masa.

"Saya rasa sangat lega dengan keputusan yang diberitahu oleh pihak peguam, tapi tidaklah sampai nak melompat," tutur pelakon Syafie Naswip yang bersyukur dan berterima kasih kepada keluarga serta peminat semua yang tidak putus-putus menghantar kata-kata semangat dan doa kepadanya berhubung kes membabitkan dirinya dengan bekas tunang, pelakon Aishah Azman.

Beberapa bulan lalu kecoh apabila Syafie dan Aishah dikhabarkan putus tunang. Lebih menjadi perhatian apabila berlaku insiden tidak diingini apabila Syafie didakwa mencederakan Aishah dan bekas tunangnya itu  bertindak membuat laporan polis.

Namun selepas dijalankan siasatan sepenuhnya dan Syafie secara sukarela datang memberi keterangan, pihak pendakwa raya membuat keputusan kes adalah Tiada Tindakan Lanjut (TTL) kerana tiada keterangan yang mencukupi.

Klik untuk gambar besar

Perkara itu turut disahkan oleh peguam Syafie, iaitu Muhammad Ashraff Mohd Diah daripada Ashraff Al-Hizan & Associates: "Alhamdulillah pihak polis yang menyiasat kes berkenaan aduan yang dibuat oleh bekas tunang Syafie telah memaklumkan kepada pihak kami secara bertulis bahawa siasatan telah pun dijalankan dan hasil siasatan tersebut telah dibawa kepada pendakwaraya.

"Pihak pendakwaraya kemudiannya telah meneliti kertas siasatan tersebut dan telah membuat arahan agar Tiada Tindakan Lanjut (No Further Action) ke atas kes ini memandangkan tiada keterangan yang mencukupi untuk menuduh Syafie berkenaan aduan tersebut," terang Ashraff.

Terdahulu, Syafie dan Aishah telah bertunang pada awal April lalu namun mengumumkan sudah putus tunang selepas empat bulan. Tidak lama kemudian, timbul pula kes pergaduhan diantara mereka membabitkan 'status' Syafie.

Walaupun sebelum ini terpaksa berhadapan dengan pelbagai tohmahan netizen gara-gara tuduhan dia memukul bekas tunangnya, Syafie tidak pernah membuat sebarang kenyataan balas, sebaliknya hanya menyerahkan kes tersebut untuk dibawa ke muka pengadilan dan akhirnya terbukti dirinya tidak bersalah atas tuduhan berkenaan.

"Selama ini, saya hanya berdiam diri dan mengikut sahaja aliran hidup tanpa memberi sebarang kenyataan balas. Sedangkan saya boleh sahaja berbuat demikian, apatah lagi ketika itu saya dihentam teruk. Tetapi saya anggap, berbalas kenyataan takkan memberikan pengakhiran yang baik. Alhamdulillah, pendekatan saya betul dan saya percaya, jika berada di pihak benar, satu hari nanti orang akan tahu juga.

Meskipun melalui episod duka putus tunang sehingga dihimpit kontroversi yang menjejaskan namanya, Syafie bagaimanapun tidak serik untuk bercinta lagi: "Saya anggap apa yang berlaku sebelum ini sebagai ujian. Kalau belum mampu menerima takdir yang berlaku, tidak mungkin saya dapat memberikan kenyataan seperti sekarang. Ia satu fasa kehidupan untuk menjadi lebih matang. Apa yang berlaku juga ada hikmahnya. Saya tidak menolak untuk menjalinkan hubungan baharu, tetapi dalam apa juga perkara, kita perlu melebihkan mak dan ayah.

www.myartis.com / Sumber & foto: Astro Gempak & Instagram Syafie Naswip

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


"JUJURNYA, SAYA MEMANG ADA SIFAT BUAYA, TETAPI SEKARANG TIADA LAGI" - ZIZAN

"Tak guna terus membuang masa, saya bukannya muda lagi. Saya mahu terus berkahwin sekiranya ada yang berkenan di hati. Jika keluarga kedua-dua pihak sudah merestui, semuanya okay, saya boleh berkahwin bila-bila masa.

"Saya rasa buang masa keluar dating, berjanji bulan bintang seumpamanya, tetapi hubungan tidak menjadi. Tak dinafikan, ada juga yang berkenan di hati. Bila melihatnya ada juga timbul perasaan suka, tetapi nanti dahululah jika mahu mencuba.

"Saya takut merosakkan persahabatan kami. Saya takut hubungan tak menjadi, lalu persahabatan pun hancur. Akhirnya, jadi kawan sahaja. Jujurnya, saya memang ada sifat buaya, tetapi sekarang tiada lagi," tuturnya pelawak, pelakon dan pengacara Zizan Razak yang enggan membuang masa menjalinkan hubungan yang tidak pasti.

Zizan sebelum ini berasa bengang apabila soal jodohnya pula dipersendakan netizen selepas reaksinya melihat pelakon, Kamal Adli melamar kekasihnya, Uqasha Senrose menerusi Anugerah Meletop Era 2020 (AME2020), baru-baru ini.

Klik untuk gambar besar

Reaksi wajah yang ditunjukkan Zizan ketika siaran langsung AME2020 itu juga hangat diperkatakan dalam media sosial, sekali gus kisah percintaannya yang tidak menjadi dengan beberapa selebriti wanita seperti Che Puan Juliana Evans, Emma Maembong dan Mira Filzah turut diperkatakan.

Lebih dramatik, semua bekas kekasihnya sudah mendirikan rumah tangga. Pelakon filem Polis Evo itu sekali lagi menegaskan, soal jodoh bukan terletak di tangannya.

"Bagi saya, tiada manusia yang tiada perasaan mahu kahwin, sama juga saya. Namun, segala-galanya, saya serahkan pada Allah. Saya percaya jodoh, ajal dan maut Allah yang tentukan.

"Saya mohon maaf atas apa yang berlaku, ia bukannya dirancang. Saya hanya cuma memberi respon yang 'sporting' untuk membuatkan program lebih menarik," ujarnya.

Tambah Zizan, dia tidak menolak hasrat untuk menamatkan zaman bujang, memandangkan usianya sudah menjengah 36 tahun, bagaimanapun jodoh adalah rahsia Allah. Mengulas lanjut, Zizan tidak menafikan, pernah berniat untuk menyerahkan soal jodoh kepada keluarganya.

"Hati pernah terdetik menyerahkan jodoh pada keluarga. Ibu pernah memberitahu, dia sukakan pada seorang gadis dan cuba mengenali. Kemudiannya, saya terfikir jika saya berkahwin tanpa perasaan, bagaimana?

"Saya sudah hidup selama 36 tahun. Saya tak mahu memperjudikan kehidupan pada orang yang saya tak cinta. Saya risau tak mampu bertahan," katanya.

Zizan turut menjelaskan berita yang mengaitkannya dengan selebriti muda seperti Uyaina Arshad dan Hawa Rizwana hanyalah gosip liar. Dalam masa sama, Zizan memohon peminat mendoakan yang terbaik dan tidak membuat kesimpulan negatif mengenai soal jodohnya.

"Saya anggap mereka seperti adik sahaja. Saya ada dengar ura-ura yang mengatakan ada yang marah. Saya nak jelaskan, mereka hanya adik, saya langsung tiada perasaan.

"Sebab, jika saya nak 'mengorat' tak perlulah tunjuk dalam Instagram. Saya ada nombor telefon peribadi mereka, saya boleh mesej atau hubungi untuk ajak keluar. Apa yang saya letak dalam media sosial sekadar hiburan," kata Zizan.

www.myartis.com / Sumber & foto: Berita Harian & Instagram Zizan Razak

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


ADA 'PHD' TAPI MAHU SAMBUNG 'MASTER' - NETIZEN PELIK DENGAN BOY IMAN

Nama pelakon penyanyi Dato' Dr Boy Iman agak senyap dan lama juga kita tidak dengar sebarang berita tentangnya sejak beliau terlibat dalam kes penipuan hartanah bernilai jutaan ringgit.

Namun, beberapa hari lalu, nama beliau kembali menjadi bualan netizen selepas memuat naik kad matrik pelajar di akaun Instagramnya dimana Boy kini sedang melanjutkan pelajaran ke peringkat 'Masters' dalam jurusan Pentadbiran Perniagaan.

"Dapat student card membuatkan saya rasa macam satu "semangat" yang "luarbiasa" pada diri saya. Ini juga salah satu "azam di tahun 2019". Doakan saya habis belajar ya walaupun saya agak sibuk dengan komitmen2 yang sedia ada.

Klik untuk gambar besar

"Menuntut ilmu adalah taqwa. Menyampaikan ilmu adalah ibadah. Mengulang-ulang ilmu adalah zikir. Mencari ilmu adalah jihad. Imam Ghazali. Knowledge is power! #dbi #datoboyiman #datodrboyiman #boyiman," tulisnya.

Rata-rata netizen agak pelik dengan tindakannya itu. Bukankah sebelum ini Boy memberitahu beliau sudah ada ijazah Doktor Falsafah (PhD), kenapa sekarang baru hendak sambung belajar 'Masters' pula?

Difahamkan, Boy sebenarnya mengambil Executive Master dimana program ini menawarkan mana-mana individu yang sudah bekerja untuk meyambung pelajaran hanya menggunakan kelayakan SPM. Bagaimanapun, ia tidak boleh digunakan sekiranya mereka mahu menyambung pelajaran ke peringkat PhD.

www.myartis.com / Sumber & foto: Beautifulnara & Instagram Boy Iman

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


SELAMAT DIBEDAH BUANG KETUMBUHAN - NASSIER BERSYUKUR SEMAKIN PULIH

Jika pada April tahun lalu pernah dimasukkan ke hospital untuk menjalani pembedahan membuang kelenjar dan ketumbuhan pada leher, kini penyanyi Datuk Nassier Wahab meluahkan rasa syukur keadaan kesihatannya semakin pulih selepas menjalani pembedahan membuang ketumbuhan pada rahang kiri, 1 Jun lalu.

Pembantu peribadinya, Aliff Salim, berkata ketumbuhan itu mula dikesan selepas Nassier menjalani prosedur mencabut gigi, beberapa tahun lalu: "Sejak itu, dia kerap mengalami sakit gusi dan bergantung kepada ubat tahan sakit.

"Namun, apabila kesakitan itu berulang, dia membuat pemeriksaan rapi dan doktor mendapati ada ketumbuhan kecil pada bahagian itu. Doktor menasihatkannya supaya segera menjalani pembedahan kerana bimbang sakit itu merebak. Tetapi, Nassier meminta prosedur itu ditangguhkan, selain mahu mencuba rawatan alternatif," katanya.

Klik untuk gambar besar

Alif berkata, akhir tahun lalu, mereka berusaha mendapatkan pandangan daripada doktor di Singapura, namun turut dinasihatkan supaya segera menjalani pembedahan untuk memastikan tiada masalah lain: "Apabila kembali semula ke ibu negara, kami bertemu doktor lain pula untuk mendapatkan pandangan. Nassier akhirnya bersetuju menjalani pembedahan di sebuah hospital di sini pada 1 Jun lalu, iaitu empat hari sebelum sambutan hari raya," ujarnya.

Alif berkata, keadaan kesihatan penyanyi yang terkenal dengan lagu Sekali Aku Jatuh Cinta itu semakin baik, malah sudah boleh makan seperti biasa: "Sebelum ini, Nassier terpaksa makan menggunakan tiub dan Rabu lalu, baru dia dapat menikmati makanan seperti biasa. Hampir 20 hari juga dia di hospital sebelum dibenarkan keluar.

"Buat sementara waktu, Nassier masih berehat untuk memastikan keadaannya benar-benar pulih sebelum kembali meneruskan komitmen seni. Alhamdulillah, dia semakin pulih dan tetap bersemangat untuk meneruskan aktiviti seni yang sudah sebati dalam diri," tuturnya.

www.myartis.com / Sumber & foto: Berita Harian & Nassier Wahab

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


"WALAUPUN KEPALA AKU TERKEHEL..." - TAJUL BERSYUKUR ISTERI SELAMAT BERSALIN ANAK LELAKI

"Alhamdulillah, berkat doa korang semua... tak sampai satu jam bertarung nyawa dalam bilik bersalin, isteri saya selamat bersalin dengan normal. Baby boy, sepasang dah dapat!

"Walaupun kepala aku terkehel tadi sebab bini aku tarik semasa contraction dia sangat kuat. Nasib baik masih selamat," demikianlah kata penyanyi Tajul Ariff yang memaklumkan isterinya iaitu Nurul Shamieza Eddie telah pun selamat melahirkan cahaya mata kedua mereka pada petang Khamis.

Tajul atau nama penuhnya Tajul Ariff Noor Md. Shari berkata bayi lelaki seberat tiga kilogram itu dilahirkan secara normal di sebuah pusat perubatan di Kajang, Selangor.

Penyanyi lagu 'Sedalam-Dalam Rindu' ini berkongsi berita gembira itu menerusi laman Instagram miliknya. Sementara itu, Tajul memberitahu dia akan mendedahkan nama anaknya itu tidak lama lagi.

Klik untuk gambar besar

Dalam hantaran yang sama, dia turut mengucapkan terima kasih kepada pihak hospital kerana memberi layanan yang baik sepanjang proses bersalin itu.

"Nama baby nanti Tajul akan umumkan. Terima kasih banyak kerana perkhidmatan terbaik diberi kepada kami dan doktor, jururawat dan staf banyak membantu. Terima kasih semua yang mendoakan... sayang korang!" ujarnya.

Untuk makluman, Tajul mendirikan rumah tangga dengan Nurul Shamieza tiga tahun lalu dan mereka dikurniakan anak sulung perempuan bernama Adriana Carisa yang kini berusia setahun.

www.myartis.com / Foto: Instagram Tajul Ariff

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


AL-FATIHAH - ANAK ANGKAT KEDUA AZHARINA KEMBALI KE RAHMATULLAH

Takziah diucapkan buat penyanyi Azharina Azhar atas pemergian anak angkat keduanya, Rizqie Azharin Azhar yang menghembuskan nafas terakhir di Hospital Putrajaya kira-kira pukul 10.30 pagi tadi.

Berita sedih tersebut dimaklumkan oleh Azharina menerusi laman di Instagram miliknya.

"Dari DIA Kita Datang PAda DIA Kita pulang . Jenazah Rezkie Azharin Azhar akan dimandikan dan dikebumikan di Tanah Perkuburan Islam Batu 14 Puchong Selangor selepas Asar ini. Al Fatehah semoga Allah mencucuri Rahmat Atas Rohnya," maklum Azharina di IGnya.

Klik untuk gambar besar

Pada malam Ahad lalu, anak angkat kedua Azharina itu dimasukkan di hospital berkenaan selepas diserang demam panas dan ditempatkan di Unit Rawatan Rapi (ICU) kerana keadaannya kritikal.

Kata Azharina, Rizkie yang dilahirkan pada 5 Mac lalu itu mengalami pendarahan otak dan kerosakan pada kedua-dua buah pinggang.

Jenazah Rizkie akan dikebumikan di Tanah Perkuburan Islam, Batu 14 Puchong selepas solat Asar hari ini.

Selain Rizkie, Azharina turut mempunyai seorang lagi anak angkat iaitu Rahmat Azharin Azhar Abdullah yang kini berusia 3 tahun.

Sumber: mStar & Azharina Azhar IG

Foto: Azharina Azhar IG & @sudyrtahir

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI :: SEJARAH MYARTIS ::

Follow @myartisdotcom


6 GAMBAR - AKSI EJA BERSAMA ANAKNYA

Gambar terbaru keluarga bahagia Siti Shahrizah Saifuddin, atau lebih dikenali sebagai Eja. Jika satu ketika dulu beliau enggan komen mengenai isu sudah berkahwin, tapi kini beliau tidak lokek dan sering bercerita tentang rumah tangganya.

Jom tengok..!

Klik untuk imej besar...


83 ARTIS VETERAN TERIMA SUMBANGAN WANG TUNAI

Bertempat di Pusat Konvensyen Shah Alam (SACC), seramai 83 artis veteran telah menerima sumbangan wang tunai pada majlis Malam Apresiasi Artis Sepanjang Zaman yang diadakan malam semalam.

Antara artis veteran yang menerima sumbangan ialah Tan Sri Jins Samsuddin, Datuk Rahim Razali, Fauziah Nawi, Ruminah Sidek, Razali Buyong, Zaiton Sameon, Norlia Ghani, Hamid Gurkha, Uji Rashid, Kismah Johar dan Aripah Damanhuri.

Menteri Komunikasi dan Multimedia, Datuk Seri Dr Salleh Said Keruak berkata, majlis ini diadakan khusus untuk meraikan seniman dan seniwati tanah air yang banyak berbakti mewarnai industri kreatif negara.

"Objektif majlis pada kali ini adalah sebagai penghargaan kerajaan melalui KKMM kepada seniman dan seniwati tempatan yang banyak menyumbang kepada negara.

"Usaha mereka dalam menjana pembangunan industri kreatif negara dari dulu hingga sekarang tidak boleh kita lupakan," ujarnya dipetik sebagai berkata.

Majlis ini merupakan kerjasama antara KKMM, Perbadanan Kemajuan Filem Malaysia (Finas) dan RTM.

Hadir sama Ketua Setiausaha KKMM, Datuk Sri Dr Sharifah Zarah Syed Ahmad, Timbalan Ketua Setiausaha Operasi KKMM, Datuk Che Azemi Haron, Ketua Pengarah RTM, Datuk Abu Bakat Ab Rahim dan Ketua Pengarah Finas, Datuk Kamil Othman.

Majlis turut dimeriahkan dengan persembahan nyanyian daripada Salamiah Hassan, Hadi Carefree, Rohana Jalil, Kila Fairy dan Zaiton Sameon.

Sumber: mStar

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS
 - INSTAGRAM - TWITTER

Follow @myartisdotcom


SELEBRITI HOLLYWOOD - KIMORA LEE UCAP HARI RAYA

Jika sebelum ini ramai antara artis atau selebriti Hollywood memandang sepi perayaan umat Islam menyambut lebaran, namun sifat tersebut dipecahkan oleh Kimora Lee Simmons, model bertaraf antarabangsa yang memiliki rancangan realitinya sendiri, “Kimora: Life in the Fab Lane”.
 Dalam laman Twitternya (@OfficialKimora), Kimora Lee telah membuat ucapan ringkas kira-kira sehari lepas dengan ucapan Selamat Hari Raya.
 Untuk info, Kimora Lee merupakan bekas presiden & pengarah kreatif Phat Fashions dan kekayaannya dianggarkan berjumlah puluhan juta dollar Amerika. Oleh yang demikian, ucapannya itu boleh dikatakan sebagai ikhlas kerana kebiasaannya selebriti yang bertaraf jutawan tidak akan ambil pusing perihal agama lain.
  Klik untuk baca...


HAFIZ AF7 MASA KECIL

Memang comel Hafiz masa kecil... dan tiada siapa menyangka dia akan menjadi Juara AF7 suatu hari nanti. Semoga Hafiz akan terus menyinar dan menjaga tatasusila sebagai orang timur di dalam industri seni yang penuh cabaran ini..!!


TAHNIAH - SHEERA ISKANDAR SELAMAT BERGELAR ISTERI POLIS

Dengan sekali lafaz, pelakon Sheera Iskandar telah pun selamat bergelar isteri kepada anggota polis iaitu Mohd Halim Abdul Gani, dalam sebuah majlis yang berlangsung di Magica Events Hall, Quill City, Kuala Lumpur.

Pasangan itu dinikahkan jurunikah Jabatan Agama Islam Wilayah Persekutuan (Jawi), Muhammad Firudz Saderi kira-kira pukul 6 petang, Isnin. Pada majlis itu, pengantin lelaki menyerahkan mas kahwin RM1,000 beserta dulang hantaran satu berbalas satu.

Majlis pernikahan Sheera atau nama sebenarnya Tengku Shahira Ilani Tengku Iskandar, 36, diadakan secara tertutup mengikut prosedur operasi standard (SOP) dihadiri 70 tetamu termasuk ahli keluarga.

Klik untuk gambar besar

Pelakon drama bersiri popular 'Gerak Khas' ini mula mengenali suaminya ketika penggambaran 'Gerak Khas' pada tahun 2019.

Sheera yang juga anak kepada pelakon veteran Aznah Hamid sebelum ini pernah berkahwin dengan Abdullah Harun, 36, pada Ogos 2015 namun disahkan bercerai pada hujung 2018.

Penerbit drama 'Gerak Khas', Datuk Yusof Haslam dan isteri Datin Fatimah Ismail serta pelakon drama terbabit, Abby Abadi dan Salina Saibi turut hadir meraikan pasangan ini.

www.myartis.com / Sumber: Instagram Abby Abadi & Salina Saibi

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


JAWAB TUDUHAN 'LEPAS TANGAN' - ALI AKUI ARWAH IBU TAK SEMPAT JUMPA ANAK ARWAH ABAM

"Mak dah tak kisah. Mak dah tak heran. Mak tak dapat tengok pun tak apa lah. Kalau kata mak pergi nanti pun, mak tak dapat tengok pun mak reda. Untuk hilangkan rindu mak ni, mak anggap abang kau ni tak kahwin," demikian kongsi pelawak Ali Puteh yang memberitahu arwah ibunya sampai satu tahap iaitu sebulan sebelum meninggal dunia, telah meluahkan isi hati.

Menurut Ali, arwah ibunya itu tidak ada berjumpa langsung dengan anak kepada arwah abangnya, Abam Bocey. Malah kata Ali, sekatan perjalanan akibat Perintah Kawalan Pergerakan (PKP) menyukarkan lagi mereka untuk bertemu. Memetik laporan Melodi, Ali Puteh meluahkan rasa syukur urusan pengebumian ibu berjalan lancar. Dia sebagai seorang anak, reda dengan pemergian itu.

Pada 1 Oktober lalu, arwah ibu Allahyarham Abam Bocey dan Ali Puteh iaitu Sabariah Arshad, telah menghembuskan nafas terakhir akibat serangan asma dan komplikasi pelbagai penyakit.

Kata Ali lagi, arwah ibunya terpaksa menganggap arwah Abam tidak meninggalkan zuriat kerana tidak mahu terlalu risau dan menanggung rindu. Mereka hanya mampu mendoakan semoga dia baik-baik sahaja.

Klik untuk gambar besar

Ketika ditanya mengenai kemelut sehingga tidak dapat berjumpa anak saudara, Ali berkata sebagai bapa saudara dia hanyalah manusia biasa yang tidak lari daripada melakukan kesilapan.

Ali turut menjawab tuduhan netizen yang mengatakan dia lepas tangan terhadap zuriat yang ditinggalkan arwah Abam. Dalam masa sama, wartawan turut mendapatkan respon Hidayah namun dia menolak untuk memberikan sebarang komen.

"Orang cakap saya lepas tangan, orang cakap saya tak tengok, tak berikan nafkah apa semua. Sebenarnya satu Malaysia mungkin belum faham. Kita tengah urusan mahkamah. Orang kata faraid dah selesai, orang kata hukum di mahkamah dah selesai. No.. belum selesai," ujarnya lagi.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


"TAK MASALAH DITEGUR, TAPI JAGALAH BAHASA" - FATHIA

"Saya tak ada masalah kalau orang nak tegur, tapi jagalah bahasa tu, jangan sampai guna perkataan lucah dan sebagainya.

"Saya pun manusia biasa, ada perasaan dan hati, mungkin tegur cara kasar begitu normal bagi mereka tapi tidak pada saya.

"Tak ada masalah pun kalau cakap elok-elok. Keluarga, teman-teman dan rakan artis senior pun tegur saya dengan penuh kelembutan," tutur pelakon kontroversi, Fathia Latiff yang berharap netizen yang menegurnya di laman sosial menjaga bahasa dan tutur kata ketika meninggalkan komen masing-masing.

Fathia berkata, dia terbuka menerima sebarang bentuk teguran, namun kecewa dengan sikap sesetengah mereka yang menggunakan bahasa kurang beradab.

Klik untuk gambar besar

Sementara itu, aktres berusia 30 tahun ini mengakui dia ambil peduli dengan setiap komen yang ditinggalkan netizen di laman sosial.

Malah, teguran yang dilemparkan mereka itu sedikit sebanyak membuatkan dirinya menjadi insan yang lebih baik.

"Saya ambil peduli semua komen masyarakat dan jadikan itu sebagai panduan untuk menjadi individu lebih berguna.

"Cumanya cara teguran tu tolonglah lebih beradab. Sedangkan Nabi Muhammad SAW pun menegur dengan cara yang begitu lembut dan berhemah.

"Belajar cara nak tegur orang dulu, kalau nak tegur cara kasar, lebih baik tak payah. Tengok diri sendiri dahulu sebab kita manusia tak ada yang sempurna," ujarnya.

Dalam perkembangan yang lain, Fathia bakal muncul dengan lagu baharu dan bakal memulakan penggambaran untuk drama tidak lama lagi.

Sebelum ini nama Fathia hangat dalam kalangan netizen apabila pernah dikaitkan dengan beberapa kontroversi di laman sosial.

www.myartis.com / Sumber: mStar

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: PAPARAZZI :: SEJARAH MYARTIS ::


6 GAMBAR : ISTERI SELAMAT BERSALIN - ZAHID AF2 GEMBIRA JADI BAPA

"Assalamualaikum semua, saya dah lahir… Berat saya 3.5kg je. Terima kasih semua yang mendoakan yang baik2 alhamdulillah baby sihat macam bapak dia. Thank you to Dr Kay and her entourage from Tunku Azizah," demikian kata Zahid AF2 yang menjadi bapa semalam.

Untuk makluman, isteri Zahid iaitu Sarah Julifa Yusof, 26, telah pun selamat melahirkan cahaya mata sulung mereka, di Hospital Tunku Azizah, Sri Rampai, Kuala Lumpur petang.

Zahid dan Sarah mendirikan rumah tangga pada 7 Jun 2013. Tahniah diucapkan buat mereka berdua!

Anak papa - klik gambar untuk size besar

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS

Follow @myartisdotcom


32 GAMBAR - BIRTHDAY ANAK-ANAK LINDA RAFAR & SYED AIMAN

Majlis sambutan hari lahir dua putera Linda Rafar dan Syed Aiman iaitu Syed Rezaqiib ke-8 dan Syed Rezariiq ke-5 telah diadakan sejurus selepas majlis aqiqah anak ketiga mereka, Syed Rezaliif semalam.

Sambutan hari lahir yang bertemakan 'Batman VS Superman' itu berlangsung dengan meriah sekali.

Untuk info, gambar-gambar sekitar majlis ini telah dirakamkan oleh jurugambar rasmi mereka iaitu Asy Studioz.

Selamat hari lahir diucapkan buat Rezaqiib dan Rezariiq!

GAMBAR LAIN:
Klik untuk size besar

Foto: Linda Rafar IG

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI :: SEJARAH MYARTIS ::

Follow @myartisdotcom


ISU VIDEO BOGEL: MELIA TARIK LAPORAN POLIS

Akhirnya, dalam satu sidang akhbar di Saloma Bistro, Jalan Ampang, Kuala Lumpur semalam, Melia Aimiellia secara rasmi membuat kenyataan memaafkan pemilik blog yang menyebar dan menuduhnya beraksi kurang sopan melalui video berdurasi 30 saat.

Menurut pelakon Karipap-Karipap Cinta itu, dia sekarang berasa lega kerana dapat bersihkan nama baiknya dan keluarga.

“Mungkin akan ada orang yang hairan bagaimana saya boleh memaafkan mereka begitu sahaja sedangkan ini adalah isu yang besar. Tapi bagi saya, biarlah ianya berhenti disini. Saya pun tak mahu perkara ini berpanjangan. Keluarga saya pun sudah bersetuju untuk memaafkan mereka.

“Lagipun mereka sudah meminta maaf secara terbuka dan mengaku salah menulis segala tuduhan tanpa usul periksa terlebih dahulu,” ujar Melia dipetik sebagai berkata.

Turut hadir dalam sidang media anjuran persatuan Seniman itu ialah pemilik blog yang menyiarkan gambar dan artikel berkenaan bernama Ismail. Difahamkan, Ismail telah meminta maaf secara terbuka dan mengaku kesilapannya terhadap Melia.

“Saya ucapkan terima kasih pada Melia kerana menarik balik laporan polis dan SKMM terhadap kami. Saya juga meminta maaf kerana menulis artikel berkenaan dan menuduh anda.

“Sekali lagi, kami meminta maaf secara peribadi dan terbuka kepada Melia Aimiellia dan keluarga atas tuduhan sebelum ini," ujar Ismail sebagai berkata yang dipetik daripada sebuah blog hiburan.

Bagaimanapun, blog hiburan tersebut masih mempersoalkan... apakah video tersebut benar-benar palsu? Heh..!


DAPAT PERHATIAN BLACKPINK - SARAH SUHAIRI TAK JANGKA

"Saya tidak jangka video itu mendapat reaksi masyarakat Korea dan ramai yang komen dan buat video semata-mata komen video saya menyanyikan lagu 'Ddu Du Ddu Du' minggu lalu.

"Malah, penyanyi asal Blackpink turut mengulang kicau video itu di Twitter milik mereka," ujar pendatang baharu, Sarah Suhairi yang mengakui terkejut apabila video dirinya menyanyikan lagu Kpop 'Ddu Du Ddu Du' di program Big Stage itu mendapat perhatian penyanyi asal Blackpink.

Persembahan pada minggu lalu menjadi tular dan trending di YouTube sehingga mendapat reaksi masyarakat Korea.

Sarah yang ditemui baru-baru ini berkata, dia tidak memahami bahasa Korea tersebut, namun belajar cara menyebut perkataan dengan betul.

Klik untuk gambar besar

Katanya, dia mengambil masa seminggu untuk belajal menghafal lirik lagu tersebut terutama bahagian yang memerlukan dia menyanyi rap.

"Ia cabaran buat saya kerana tidak pernah menyanyikan lagu Kpop kerana terpaksa menghafal lirik dengan sebutan yang betul.

"Alhamdulillah, walaupun tidak memahami apa yang saya nyanyikan, tapi menerusi maklum balas ramai yang kata sebutan saya hampir tepat," jelasnya.

Dalam pada itu, mengulas tentang perkembangan dirinya dalam program realiti berkenaan, Sarah berkata, dia cuba memberi saingan dan cuba yang terbaik pada setiap minggu.

www.myartis.com / Sumber: Astro Gempak

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


KETIKA NAK KE SURAU SOLAT ASAR - SHIDEE TERLIBAT KEMALANGAN

Malang tak berbau... demikian halnya menimpa penyanyi Shidee apabila dia terbabit dalam kemalangan di kawasan kediamannya di PPR Pinggiran Bukit Jalil, semalam.

Kemalangan berlaku ketika Shidee atau nama sebenarnya Rashid Abdul Wahab, 62, sedang menuju ke surau berdekatan kediamannya untuk menunaikan solat Asar.

Peserta Gegar Vaganza musim kelapan (GV8) ini yang juga bilal di surau terbabit berkata, dia sukar mengingati samada dirinya terjatuh atau dilanggar oleh orang lain dalam kejadian terbabit.

"Saya tak sedar apa-apa dan hanya tahu saya kemalangan apabila berada dalam ambulans. Saya pergi ke surau menaiki skuter elektrik. Kalau nak dikatakan saya jatuh, mestilah saya tahu perkara ini. Tapi ini sedar-sedar saya dalam ambulans dan dibawa ke Pusat Perubatan Universiti Kebangsaan Malaysia (PPUM) untuk pemeriksaan lanjut.

Klik untuk gambar besar

"Sekarang pun saya masih dalam keadaan lemah dan alami luka kecil. Doktor kata keadaan saya okey tapi apabila bangun saya pening dan rasa berpusing," jelasnya yang dipetik sebagai berkata kepada Harian Metro.

Menurutnya, dia ingin melihat perkembangan dirinya lebih lanjut sebelum kembali bertemu doktor: "Tapi rasanya saya kena pergi juga buat pemeriksaan sekali lagi kerana saya batuk keluar darah dan ini merisaukan saya. Semalam doktor buat imbasan sinar X sebanyak dua kali dan kata saya okey tiada luka dalaman.

"Namun apabila balik rumah, baharulah saya batuk dan keluar darah. Doktor tak tahu berkenaan perkara ini," katanya yang dibenarkan pulang ke rumah malam tadi.

Terdahulu, berita kemalangan ini dimaklumkan oleh pengurus Azan Scan, Fuad Misbah.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


GOSIP - DAVID TEO AKUI ADIB KHALID 'NAK KENAL' NINA ISKANDAR

Pelakon yang berasal dari Brunei, Nina Iskandar diakui oleh Mejar (K) David Teo mahu dikenali oleh anak kedua tokoh usahawan terkenal, Datuk Seri Khalid bin Mohamad Jiwa iaitu Adib Khalid.

Menurut David, Adib yang juga juga anak tiri kepada Dato’ Siti Nurhaliza telah menyuarakan sendiri hasratnya untuk berkenalan dengan Nina. Alasan Adib, dia merupakan peminat Nina. Heh.

Klik gambar untuk size besar

"Adib merupakan peminat Nina dan dia sendiri yang meminta saya untuk memperkenalkan Nina kepadanya. Pada mulanya saya pun terperanjat apabila Adib sebut nama Nina, namun saya tumpang gembira kerana walaupun Nina artis baru, sudah ada yang mengingati namanya.

"Saya tiada masalah mengenai hubungan mereka kerana tidak salah jika peminat mahu berjumpa dengan artis kegemaran mereka. Bagi saya, kenal sesama sendiri tiada masalah, tetapi jika secara privasi mungkin akan jadi gosip yang lebih serius. Tapi, kalau dah ada jodoh itu lain cerita," ujar David seolah memberi lampu hijau.

Sementara bagi Nina pula, dia menyangkal bahawa dia dan Adib kini memang berpacaran sebagaimana yang digosipkan. Katanya melalui portal Gua, dia tiada sebarang hubungan istimewa dengan jejaka itu dan mereka mengenali antara satu sama lain selepas diajak oleh David ke majlis ulang tahun kelahiran Dato’ Siti Nurhaliza.

"Jadi sebagai balasan, bos (David) undang dia untuk datang ke tayangan media filem saya baru-baru ini,” kata Nina yang turut mengaku Adib memang duduk di sebelahnya ketika tayangan filem tersebut.

"Saya anggap isu ini sebagai lumrah apabila menjadi seorang artis. Buat masa ini, saya memang belum ada kekasih kerana mahu menumpukan perhatian dengan kerjaya seni saya terlebih dahulu,” tambah Nina memberi jawapan 'selamat'.

Untuk info, pendedahan David mengenai 'salam perkenalan' itu dibuat berikutan penafian Adib menerusi laman Twitter, di mana Adib menulis seolah-olah menidakkan kenyataan Nina bahawa dia peminat pelakon itu.

Dakwa Adib, dia tidak meminati sesiapa. Ahak!


SELAMAT TIMANG 'BABY GIRL' - IKMAL AMRY SEDIH BAYANGKAN PENGORBANAN ISTERI

Tahniah diucapkan kepada pelakon Ikmal Amry atas kelahiran anak sulungnya yang selamat dilahirkan di Hospital Pantai Kuala Lumpur kira-kira pukul 12.41 tengah hari, Khamis.

Tiada kata yang dapat digambarkan melainkan rasa syukur, pelakon Ikmal Amry berkata isteri tersayang, Najla Shamsul Kamar, 23, selamat melahirkan cahaya mata perempuan secara normal.

"Perasaan saya masa baby keluar tu rasa terharu dan sedih sebab kita membayangkan pengorbanan isteri carry the baby sembilan bulan. Bersyukur baby dan wife sihat. Alhamdulillah perasaan dia tak terkata dan tak boleh nak digambarkan," katanya.

Terdahulu, Ikmal atau nama sebenarnya Mohd Zulikmal Amry Ghazali, 27, turut berkongsi foto dia memangku anak sulungnya itu di laman Instagram.

Klik untuk gambar besar

Sementara itu, bercerita tentang pengalamannya menemani isteri di dalam dewan bersalin, Ikmal berkata dia gagal menahan air mata saat melihat proses kelahiran anaknya.

"Pertama kali dalam hidup tengok depan-depan saat isteri melahirkan anak tu. Sebab tu la saya menangis. Semuanya macam tak disangka-sangka.... macam mimpi pun ada. Doktor sambut kelahiran anak dan saya diberi peluang untuk potong tali pusat... syukur sangat," tuturnya.

Tambah Ikmal, dia akan berkongsi nama puterinya itu apabila tiba masa yang sesuai. Untuk makluman, Ikmal bernikah dengan Najla pada 19 Disember 2020 Kuala Pilah, Negeri Sembilan.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


BILA NEELOFA RASAI HUJAN DI ARAFAH UNDANG RASA TERUJA, INSAF

"Semalam semasa wukuf saya berada di luar khemah dan baru mula berdoa dalam satu jam. Ketika itu masih panas dan ramai jemaah masih di dalam khemah. Kemudian angin kuat dan berpasir... pelik sebab tak sangka hari wukuf jadi berangin dan sejuk. Kemudian hujan mula turun. Saya dan mak sahaja berada di luar khemah.

"Sheikh dan kebanyakan jemaah lain masih di dalam dan tiba-tiba dia berhenti dan semua jemaah keluar khemah sebab terkejut hujan turun ketika wukuf. Perasaan semasa hujan turun ni hanya Allah yang tahu. Tergamam, tak terkata," demikian kata pelakon, pengacara dan usahawan Noor Neelofa yang menyifatkan ia sebagai pengalaman yang sukar dilupakan dan dia bersyukur apabila Allah menurunkan hujan ketika cuaca pada ketika itu panas terik.

Perubahan cuaca darpada panas terik kepada angin kencang disusuli hujan lebat ketika umat Islam melaksanakan wukuf di Padang Arafah benar-benar menginsafkan Neelofa yang dijemput melakukan ibadat haji pada tahun ini. Ketika momen itu berlaku kira-kira pukul 2.38 petang di Padang Arafah, pengacara program 'MeleTOP' itu berada di luar khemah bersama ibunya.

Klik untuk gambar besar

Pengalaman indah itu diceritakan Neelofa menerusi bebebapa video yang sempat dirakam dan dikongsikannya di InstaStory miliknya. Sepanjang tempoh haji kali ini, dilaporkan cuaca panas terik dengan suhu sekitar 40 hingga 49 darjah Celcius.

"Tambah Neelofa lagi, sebaik sahaja fenomena perubahan cuaca itu berlaku, dia menyaksikan umat Islam yang berada di dalam khemah keluar menadah tangan untuk berdoa kepada Allah: "Sheikh bacakan doa. Pertama kali dengar doa yang dibaca dengan sangat panjang, tanpa henti hampir satu jam. Masa ni payung (di luar khemah untuk berteduh) dah tumbang sebab angin kuat, kami dah habis basah lencun," cerita Neeloga lagi.

Dalam pada itu, Neelofa berharap perkongsiannya itu dapat memberi manfaat kepada para-pengikutnya: "Semoga perkongsian ini boleh buatkan hati anda semua lebih tidak sabar untuk melakukan ibadah haji. Tak sabar untuk merasai saat wukuf di Arafah, iaitu ketika doa paling mustajab. InsyaAllah, semoga dijemput secepat mungkin," tulisnya.

www.myartis.com / Sumber: mStar

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


3 NOVEMBER - TARIKH NIKAH FARID KAMIL & DIANA DANIELLE

Jika pada 1 September lalu, Farid Kamil, 31, dan Diana Daniellla, 21, bertunang secara senyap di Damansara, Selangor... tapi kali ini lain pula ceritanya. Pasangan dua sejoli ini telah tampil menyatakan bahawa mereka telah siap bergelar suami isteri pada 3 November depan.

"Syukur, hubungan kami mendapat restu keluarga. Insya-Allah kami akan bernikah pada 3 November ini. Doakanlah kebaikan perkahwinan kami," kata Farid ketika pra tonton filem Pe3 terbitan Metrowealth Movie Productions semalam.

Untuk imbasan, Diana dan Farid telah bercinta selama tiga tahun dan terpaksa melalui pelbagai rintangan dan dugaan. Hubungan mereka pernah putus di tengah jalan tetapi bersambung kembali hingga membawa ke alam pertunangan dan akhirnya pengumuman tarikh perkahwinan ini.

Tahniah diucapkan. Harapan kita semoga perkahwinan mereka nanti akan berkekalan hingga ke anak cucu. Amin.


BERSANDING LAGI SEMPENA HARI LAHIR KE-44 - LISDAWATI MAHU GAMBAR TUTUP AURAT

"Saya sudah lama merancang untuk mengambil foto baharu. Ketika berkahwin dengan suami 15 tahun lalu, saya masih belum dalam keadaan sempurna (menutup aurat). Jadi saya tak dapat kongsikan. Jadi hari ini (kelmarin), sempena meraikan majlis ulang tahun kelahiran yang ke-44, saya buat sekali majlis persandingan.

"Apa yang penting saya mahukan gambar perkahwinan sebagai kenangan," itulah kata pelakon Lisdawati dimana dia bersanding kali kedua bersama suaminya, pelakon Fauzi Nawawi, 50, yang lengkap berpakaian pengantin, bersempena ulang tahun kelahirannya yang ke-44.

Bersanding kali kedua kerana mahu foto perkahwinannya dalam keadaan menutup aurat, Lisdawati mengakui terkilan apabila foto pernikahannya yang dirakam 15 tahun lalu tidak dapat dikongsi kepada umum kerana ketika itu masih belum berhijab.

Menurut Lisdawati atau nama sebenarnya Nisdawati Nazaruddin, untuk persandingan mereka kali kedua ini, dia memilih busana berona biru untuk 'majlis nikah' dan songket putih untuk resepsi serta majlis diadakan secara ringkas sahaja.

Klik untuk gambar besar

"Saya buat majlis serba ringkas sahaja, bukan secara besar-besaran. Momen gambar itu yang penting. Saya buat juga video untuk kenangan cucu dan cicit saya nanti. Jadi selepas ini, kalau nak guna gambar perkahwinan saya, boleh guna yang terkini," tuturnya.

Ditanya mengenai rahsia kebahagiaan rumah tangganya yang dibina selama 15 tahun, Lisdawati berkata, dia dan suami turut melalui fasa pasang surut dalam perkahwinan.

"Setiap pasangan yang berkahwin akan melalui fasa yang sama. Apa yang membezakan adalah bagaimana untuk bertahan, bersabar dan berkomunikasi bagi menyelesaikan masalah. Kami tidak berbincang depan-depan. Kalau ada masalah yang memerlukan kami berkomunikasi, saya dan suami akan bercakap menerusi mesej sahaja.

"Sebelum ini guna Sistem Pesanan Ringkas (SMS). Kalau sekarang guna WhatsApp. Kami elak berjumpa kerana takut akan bertikam lidah. Jadi bila kedua-duanya sudah ‘sejuk hati’, baru kami akan bersemuka," ujarnya.

Untuk makluman, Lisdawati mendirikan rumah tangga bersama Fauzi pada 9 September 2007 dan dikurniakan empat orang cahaya mata iaitu Nur Aina Farhana, 14, Nur Aina Fazneesya,13, Ahmad Nur Fyrdaus, 8, dan Ahmad Nur Fayyadh, 3.

Lisdawati juga mempunyai empat orang anak tiri menerusi perkahwinan terdahulu Fauzi iaitu Nurul Hainil Fatihah, 27, Fareez Hazwan, 25, Nurul Hana Farisya, 23, dan Mohd. Fikri Hakimi, 20.

  ________ IKLAN ________ WOW... Domino X'tra Large Pizza hanya RM29.90...!! Ayuh dapatkan tawaran hebat di Domino's Pizza dimana ia menawarkan Domino X'tra Large Pizza yang hanya RM29.90 sahaja... LINDUNG DIRI, LINDUNG SEMUA!

KLIK DI SINI ATAU KLIK GAMBAR SEKARANG
_______ IKLAN _________

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


MASUK HOSPITAL - MAK JAH HIDAP JANGKITAN KUMAN PADA PARU-PARU & DARAH

Pagi semalam, pelakon veteran Maimunah Ahmad atau lebih dikenali sebagai Mak Jah, 70, telah dimasukkan ke Hospital Ampang dan difahamkan menghidap jangkitan kuman pada paru-paru dan darah.

Sebelum ini pada 2014, beliau pernah dimasukkan ke Hospital Kuala Lumpur setelah disahkan menghidap kanser rahim tahap satu.

Malah pelakon yang terkenal menerusi beberapa buah drama seperti 'Fatimah Juling', 'Halimah Jongang' dan 'Awan Dania' itu turut menghidap penyakit kencing manis dan darah tinggi.

Mak Jah yang mula aktif berlakon pada 1987 telah membintangi lebih daripada 100 buah drama dan menjayakan berpuluh buah filem antaranya 'Mami Jarum', 'Lady Boss', 'Hingga Hujung Nyawa', 'Volkswagen Kuning', 'Jutawan Fakir', 'Sara', 'Bujang Senang' dan 'Cinta Fotokopi'.

www.myartis.com / Sumber: Kosmo

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


DAKWAAN JADI WALI - BAPA NEELOFA ENGGAN BERI KOMEN

Berhubung dakwaan yang mengatakan dia menjadi wali kepada pernikahan anaknya dan pendakwah bebas Pencetus Ummah (PU) Riz atau sebenarnya Muhammad Haris Mohd. Ismail, 25, di Kelantan, bapa kandung kepada pelakon dan usahawan terkenal, Noor Neelofa enggan memberi sebarang komen.

Mohd. Noor berkata, dia mendapat banyak panggilan daripada pelbagai pihak termasuk media yang bertanyakan mengenai kesahihan dakwaan tersebut.

"Saya sudah katakan semalam (kelmarin) bahawa saya tidak mahu memberi sebarang komen mengenai perkara itu. Saya juga tidak mahu bercakap apa-apa mengenai perkara itu hari ini. Cukup dengan apa yang Neelofa dah sebut semalam (kelmarin). Tidak perlu saya tambah apa-apa lagi," katanya ketika dihubungi pemberita hari ini.

Neelofa atau nama sebenarnya Noor Neelofa Mohd. Noor, 31 sebelum ini memaklumkan, keluarganya kini dalam proses perbincangan dengan keluarga Muhammad Haris atau PU Riz mengenai status hubungan mereka.

Klik untuk gambar besar

Neelofa berkata, setiap hubungan ada cerita-cerita yang tersendiri dan tidak manis untuknya mengeluarkan kenyataan membelakangi ahli keluarga.

"Keluarga kami kini dalam proses perbincangan untuk mencari titik penyelesaian. Bagi saya, adalah lebih baik jika perkara ini diuruskan oleh keluarga kedua- dua belah pihak.

"Saya juga ingin mengambil kesempatan yang ada, memohon maaf kepada pihak keluarga saya dan Haris untuk segala perkara yang berlaku.

"Saya pasti, tiada siapa yang mahu berada dalam keadaan sebegini, lebih-lebih lagi kami masih belum pun ada sebarang ikatan," jelasnya dalam satu kenyataan akhbar kelmarin.

www.myartis.com / Sumber & foto: Kosmo & Instagram Noor Neelofa

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


SITI NORDIANA NAFI DAKWAAN DIRINYA BERLAGAK SOMBONG

"Sejak mula menyanyi, saya sudah terbiasa dengan gosip seperti ini. Jadi, jika ditanya terkesan atau tidak, saya hanya boleh menerimanya dengan hati yang terbuka.

"Cuma dakwaan yang mengatakan saya sombong dan tidak mahu menerima tajaan pakaian adalah tidak benar. Jika saya ada menyakiti mana-mana pihak, saya minta maaf," demikian kata Siti Nordiana atau lebih mesra dipanggil Nana yang menyangkal dakwaan dia kini sudah mula mula berlagak sombong sehingga menolak permintaan seorang pereka fesyen yang mahu menaja pakaiannya.

Nana bagaimanapun mengakui tidak terkejut dengan dakwaan tersebut kerana gosip tersebut sudah biasa didengar, lebih-lebih lagi apabila dia kini kembali aktif dan dikenali selepas menjuarai program Gegar Vaganza musim kedua (GV2) hujung tahun lalu.

Selepas menjuarai GV2, rezeki Nana dalam bidang seni dilihat begitu murah. Tidak hanya tertumpu pada bidang nyanyian, pelantun yang popular dengan lagu Cinta Hanya Sandaran itu kini aktif melebarkan sayap sebagai pelakon.

--- IKLAN ---
(dijamin oleh myartis sebagai 'good seller' - pesanan pos laju pasti dihantar)

Menurut pelakon drama 'Dia Semanis Honey' ini, apa yang dilalui pada awal kemunculan sebagai artis rakaman sekitar 17 tahun lalu telah banyak mematangkan perjalanan kariernya sehingga kini.

"Semua orang yang terlibat dalam dunia glamor akan melalui perkara sama. Jadi, apabila dituduh mengenai perkara yang tidak benar, saya cuba untuk tidak ambil peduli dan menumpukan sepenuh perhatian terhadap kerjaya," ujarnya dipetik sebagai berkata.

Sumber: Kosmo

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI :: SEJARAH MYARTIS ::

Follow @myartisdotcom


ANZALNA NASIR SAMBUT BIRTHDAY KE-2 PUTERANYA BERSAMA ANAK YATIM SECARA 'ONLINE'

Pada Isnin, pelakon Anzalna Nasir telah menyambut ulang tahun kelahiran yang kedua anak tunggalnya, Mohamad Eidrees. Usaha Anzalna memberikan keceriaan buat anak-anak yatim apabila mengadakan majlis hari lahir puteranya bersama mereka secara 'online' menerima pujian.

Menurut Anzalna atau nama sebenarnya, Nur Anzalna Md Nasir, 33, dia dan suaminya, Hanif Zaki sekadar mahu berkongsi kegembiraan dan kasih sayang dengan anak-anak yatim dari Rumah Anak Yatim Nur Qaseh, Taman Melawati, Kuala Lumpur.

"Pada mulanya, kami merancang untuk adakan majlis sambutan ulang tahun Eidress di sebuah hotel tetapi disebabkan PKP, kami tunda dahulu plan itu.

"Tapi kami nak juga buat sambutan untuk Eidrees, saya dan suami berbincang memandangkan kami memang rapat dengan mereka (anak-anak yatim Nur Qaseh), jadi kami nak berkongsikan kegembiraan dengan mereka sekali.

Klik untuk gambar besar

"Budak-budak suka kek, aiskrim dan belon itu yang kami terfikir untuk buat majlis dengan mereka sama-sama tolong doakan Eidrees. Semalam (Isnin), saya dan suami hanya hantar makanan dan belon dan kami sama-sama sambut secara online dengan mereka," katanya.

Anzalna berkata tujuannya berkongsi video tersebut bukan bertujuan untuk mendapat pujian sebaliknya untuk sama-sama mengajak pengikutnya agar tidak melupakan golongan memerlukan lebih-lebih lagi dalam keadaan sekarang.

"Sebenarnya, saya dan suami tak berharap pun orang puji... sebaliknya untuk mengajak orang ramai jangan lupa golongan memerlukan. Sekiranya ada rezeki lebih, kita jangan lupa untuk berkongsi.

"Alhamdulillah, semua komen positif yang saya terima, tiada pula yang kata saya nak show off atau apa. Saya percaya setiap kali kita memberi, tidak akan putus rezeki kita, insyaAllah," ujarnya.

Sementara itu, berkongsi tentang aktivitinya sepanjang tempoh Perintah Kawalan Pergerakan (PKP) 3.0 ini, pelakon drama 'Dendam Aurora' itu berkata dia banyak menghabiskan masa dengan Eidrees memandangkan anaknya itu kini sudah semakin aktif.

"Sekarang setiap hari ada sahaja aktiviti yang saya buat dengan Eidrees... ada ketika saya buat aktiviti melukis, mewarna dan berenang dengan dia.

"Selain itu, saya juga ada juga berborak dengan Eidrees guna Bahasa Perancis, saya boleh bertutur dalam bahasa itu, rugi pula kalau tak ajar dia.

"Bagi saya, kalau boleh saya nak anak saya kuasai pelbagai bahasa yang ada kerana ia merupakan satu kelebihan untuk seseorang kalau dia tahu bertutur banyak bahasa asing... kalau boleh saya nak dia tahu lebih daripada tiga bahasa," tambah Anzalna lagi.

Untuk makluman, Anzalna berkahwin dengan ahli perniagaan Mohamad Hanif Zaki, 33, pada 21 Februari 2016 dan dikurniakan seorang anak lelaki, Mohamad Eidrees yang genap berusia dua tahun pada Isnin.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


TEGURAN PADU DA'I WAN DAZRIN: "SATU MASA KAMU AKAN TERDUDUK & MENYESAL"

"Dari dulu sampai sekarang. Banyak kali rasanya teguran terbuka daripada saya. Tapi nampaknya masih sama. Sayang seribu kali sayang kerana nasihat tidak pernah berhasil. Kita nasihat sebab sayang. Kita marah sebab prihatin," katanya.

"Pergilah Aliff dengan keduniaan itu. Satu masa kamu akan terduduk dan menyesal. Satu masa Aliff akan faham populariti itu sementara. Satu masa kamu (Aliff) akan faham bahawa semua benda yang dia buat atas tujuan marketing ini hanya akan berakhir di dunia.

"Sudah-sudahlah saudara Islamku. Buatlah sesuatu yang memberi makna pada kehidupanmu dan akhiratmu. Kamu masih punya waktu. Jangan sia-siakan ia dengan berjoget dan menyanyi semata-mata.

"Insan yang telah lama menyepi daripada teguran terbuka dan mungkin kini akan kembali semula apabila hati tidak keruan melihat pelbagai jenis maksiat moden bermaharajalela hari ini," ujar pendakwah bebas iaitu Da'i Wan Dazrin yang tampil menegur aksi kurang sopan dipamerkan usahawan sensasi, Datuk Seri Aliff Syukri dan penyanyi Baby Shima.

Klik untuk gambar besar

Penularan video teaser lagu terbaharu berjudul 'Baby Sayang' yang dimuat naik Aliff Syukri turut mendapat perhatian pendakwah bebas tersebut yang membuat teguran terbuka itu menerusi Instagram Story miliknya.

Sudah berkali-kali memberi teguran secara terbuka sebelum ini, Wan Dazrin menganggap usaha itu sebagai sia-sia apabila Aliff tidak pernah mengambil iktibar untuk berubah.

Dalam perkongsian sama, Wan Dazrin berkata, dia tidak mahu melihat suatu hari nanti Aliff Syukri akan menyesal dengan semua tindak tanduknya yang hanya bersifat sementara di dunia.

Wan Dazrin turut menasihatkan supaya Aliff Syukri berhenti melakukan perbuatan sedemikian dan memberi tumpuan kepada perkara memberi makna dalam kehidupan.

Lama mendiamkan diri daripada mengulas dan menegur, Wan Dazrin turut memberitahu akan lebih aktif memberi nasihat selepas ini kerana melihat perbuatan maksiat semakin berleluasa.

Video teaser berkenaan dihujani dengan pelbagai kecaman netizen yang kurang setuju dengan aksi keterlaluan Shima bergelek selain sikap Aliff Syukri yang tidak serik selepas pernah dihentam atas tindakan sama sebelum ini.

Selepas beberapa jam ia dimuat naik, Aliff kemudian menyah aktifkan ruangan komen di Instagram miliknya. Bagaimanapun menerusi komen balas kepada pelakon Aeril Zafrel yang sempat diberikan, Aliff meluahkan rasa kecewa kerana menerima kecaman.

"Saya sedih. Kenapa ramai kecam saya. Saya kecewa," ucapnya.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


BOY IMAN NIKAH JAM 10.00 MALAM

Seorang lagi pelakon yang kahwin pada tarikh cantik 11.11.11. Beliau ialah Norul Iman A Rahman atau lebih dikenali sebagai Boy Iman, yang juga Pengasas dan Pengarah Urusan di cdma health dan beauty.

Majlis akad nikah boy telah berlangsung di Masjid Putra, Putrajaya. Meskipun jadual nikah dijangkakan selepas maghrib sekitar 7.30 malam, namun tanpa disangka ia telah terlewat hingga ke pukul 10.00 malam.

"Terima kasih semua atas ucapan tahniah! Untuk makluman semua, majlis bersanding boy akan dibuat pada 26hb januari 2012," ujar Boy.

Klik untuk imej besar...

Masjid Putra tempat Boy nikah...


NAFKAH TAK CUKUP -  BEKAS ISTERI SALIH YAACOB JUAL REMPEYEK SARA 6 ANAK

Bekas isteri kedua Salih Yaakob, Nor Raha Hamad, 47, mengakui masalah kewangan adalah salah satu punca keruntuhan rumah tangganya yang dibina kira-kira 23 tahun lalu.

Disebabkan masalah tersebut, dia terpaksa berniaga secara sampingan untuk mencari wang tambahan bagi menyara enam anak hasil perkahwinannya bersama Salih.

"Jangan menafikan masalah kewangan adalah punca. Selama ini saya meniaga sendiri dengan menjual rempeyek untuk menyara hidup anak-beranak. Bukan Salih tidak memberi wang tetapi, mana cukup untuk kami enam beranak," ujar Nor Raha, tanpa berselindung.

Tambah Nor Raha dia sebenarnya sudah memohon untuk dilepaskan sejak Julai tahun lepas tetapi Salih, 55, tidak mengendahkan permintaannya sehinggalah pada bulan September.

Sebagaimana yang dijelaskannya sebelum ini, punca penceraian mereka bukan seperti yang digembar-gemburkan oleh Salih, sebaliknya dia sudah lama memendam rasa akibat Salih tidak memberi perhatian kepadanya serta berlaku tidak adil sepanjang berkahwin.

Dia juga mempersoalkan dakwaan bekas suaminya bahawa isu pertemuan dengan rakan-rakan sekolah lama atau reunion mahupun wujudnya orang ketiga dijadikan punca sedangkan dia mengenali suami baharunya sejak kecil lagi dan tidak pernah bersekolah sama.

"Poligami itu tidak salah dan tipulah kalau saya katakan, hidup bermadu ini manis-manis belaka. Mesti ada satu ketika kita akan terasa sekiranya suami kita melebih-lebihkan isteri yang lain.

"Sebenarnya saya sudah lama meminta untuk dilepaskan iaitu sejak 2012 lagi tetapi, tahun lepas saya nekad untuk bercerai. Bukan kerana orang ketiga, cuma saya rasa sudah tiba masanya untuk saya mengundurkan diri.

"Saya percaya ini adalah jalan yang terbaik dan saya rasa lega serta tidak menyesal. Saya berharap agar semua pihak tidak lagi menuduh yang bukan-bukan terhadap saya dan keluarga,” ujarnya dipetik sebagai berkata

Sumber: Utusan

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS
 - INSTAGRAM - TWITTER

Follow @myartisdotcom


PENERBIT BARU DIDAKWA JADI PUNCA RATING RUNNING MAN MERUDUM

Sungguh menyedihkan apabila laporan Nielsen Korea TV Audience Measurement, melaporkan bahawa rancangan variasi popular Running Man telah mencatatkan kadar rating yang agak rendah dan berada di kedudukan terakhir berbanding lima program variasi yang lain seperti ‘2 Days and 1 Night’ dan sebagainya.

Semuanya gara-gara penonton setia rancangan tersebut mula meluahkan rasa bosan setelah menonton episod istimewa berjudul ‘I Miss You, I Love You’ baru-baru ini.

Dakwa mereka, episod tersebut adalah antara yang terburuk pernah ditonton setakat ini.

Malah komen-komen yang diberikan peminat turut menyalahkan penerbit baru Running Man, Kim Joo Hyung yang tidak peka apabila ada segmen yang hampir sama diulang semula iaitu di mana tujuh anggota Running Man nya Yoo Jae Suk, Kim Jong Kook, Ji Suk Jin, Ha Ha, Kang Gary, Song Ji Hyo dan Lee Kwang Soo ditempatkan dalam sebuah bilik bagi meluahkan isi hati.

Mereka kemudiannya dikehendaki membacakan surat minta maaf yang ditulis oleh mereka secara berdepan.

Sebelum ini, segmen yang hampir sama juga turut diperkenalkan dalam episod ‘Running Man Q & A’ sewaktu penerbit baru itu mula mengambil alih tugasan tersebut.

Nama Kim Joo Hyung juga mula menjadi perbualan hangat dikalangan peminat Running Man lebih-lebih lagi apabila dia dilihat mula mengubah format asal sekaligus membuatkan rancangan tersebut hilang daya tarikannya.

Apa kata anda?

Sumber: Soompi, Allkpop, AstroGempak

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI :: SEJARAH MYARTIS ::

Follow @myartisdotcom


ISU RUMAH TANGGA LAUDYA CYNTHIA BELLA & ENGKU EMRAN - PENGURUS TIDAK TAHU MENAHU

Sehingga ke hari ini, isu rumah tangga pelakon Indonesia, Laudya Cynthia Bella bersama Engku Emran masih menjadi tanda tanya orang ramai ekoran pelbagai spekulasi yang timbul. Meskipun pasangan ini masing-masing belum tampil memberi pencerahan, namun pengurus Laudya yang dikenali sebagai Emily ada membuat kenyataan mengenai perkara itu.

Menurut Emily, dia tidak tahu menahu mengenai khabar angin tentang masalah rumah tangga pasangan terbabit: "Saya tidak tahu menahu mengenai hal itu," katanya ringkas ketika dihubungi media di Indonesia.

Ditanya mengenai keberadaan Laudya di Indonesia tanpa Emran, Emily juga mengatakan dia tidak tahu mengenai perkara itu: "Saya tak tahu, saya juga belum sempat untuk menghubungi Laudya," katanya lagi.

Klik untuk gambar besar

Baru-baru ini, Emran bertindak menukar 'default picture' (DP) di akaun Instagram yang tidak lagi memperlihatkan isterinya itu. Pada masa yang sama, ada juga kabar angin mengatakan Bella telah menjual kediaman mereka di Jakarta Selatan akibat mengalami masalah kewangan.

Bagaimanapun, semua spekulasi ini hanya kekal menjadi kabar angin selagi Laudya dan Emran masih mengunci mulut mengenai situasi sebenar yang dihadapi mereka.

www.myartis.com / Sumber: Astro Gempak & Liputan6

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


ZUL AKUI HUBUNGAN PUTUS: "SAYA BUKANNYA BODOH" - ZAHIRAH

"Sudah putus. Gelombang hubungan kami sudah diketahui ramai sejak tahun lalu. Diakui, hubungan kami ada masanya putus dan bersambung semula dalam tempoh berkenaan.

"Sebab itu, saya hanya memberi 'samar bayangan' jika ada yang bertanya. Hari ini, saya mahu menegaskan, perhubungan itu sudah berakhir dan tidak mungkin bertaut kembali.

"Jika masih meneruskan hubungan, bermakna saya menganiayai diri sendiri. Tiada apa yang mahu disembunyikan lagi," demikian kata pelakon Zul Ariffin, 31, yang bersikap lebih jelas apabila mengakui hubungan itu telah putus.

Tidak banyak yang diketahui umum mengenai percintaan Zul dan pelakon Zahirah Macwilson, 23, kerana keduanya bersikap low-profile mengenai percintaan mereka.

Zul juga menjelaskan apa yang terbuku di hatinya mengenai sikap Zahirah sewaktu Zul berhadapan dengan pemergian ibu tercinta, Robiah Nasir, 5 Disember lalu:

Klik untuk gambar besar

"Kecewa, tidak...! Kalau melihat orang 'berselfie' dengan gembira kira-kira 20 meter dari jenazah ibu tanpa rasa sensitif, inikah orang yang layak dibuat pasangan hidup?

"Itulah perasaan saya ketika melihat Zahirah seronok 'berselfie' bersama seorang teman berdekatan jenazah arwah ibu saya ketika dalam masjid.

"Ada beberapa saksi melihatnya, termasuk saya yang ketika itu mahu membuka penutup muka untuk mencium arwah ibu buat kali terakhir.

"Menyampah memandangnya, tetapi saya masih meneruskan hubungan. Saya tidak kejam dan tetap memaafkannya," tuturnya.

Zul pasrah bahawa hubungan mereka kini tidak boleh dipulihkan walaupun memaafkan Zahirah atas perkara itu.

"Saya tentunya mengharapkan ketenangan dan kebahagiaan dalam membina hubungan cinta. Jika terlalu banyak mengganggu kerja dan menjejaskan kehidupan peribadi, tiada guna untuk terus mempertahankannya.

"Tiada apa yang perlu saya kenangkan lagi," ujar pelakon 'Tombiruo: Penunggu Rimba' mengenai hubungan dengan Zahirah.

Namun begitu, Zahirah menafikan tuduhan bekas kekasihnya yang mendakwa dirinya seronok 'berselfie' bersama seorang teman berdekatan jenazah arwah ibu Zul ketika di dalam masjid.

"Saya terkejut membaca kenyataan Zul. Fitnah semata-mata. Jika benar, kalau ada bukti, sila tunjukkan. Apa motif dia burukkan nama saya selepas membuat pengesahan yang kami sudah putus?

"Takkan saya tak ada perasaan? Takkan saya tak sensitif langsung? Saya pun ada mencium arwah ibunya. Agak-agaklah, saya bukannya bodoh sangat sehingga sanggup bertindak sebegitu.

"Memang saya ada di masjid ketika itu dan saya hadir bersama teman saya. Dia juga mengenali teman saya.

"Nak berkata tentang selfie, saya ada berswafoto dengan sepupu Zul, itu pun ketika di selesai malam tahlil. Bukan ketika berada di dalam masjid sewaktu jenazah ibunya masih ada.

"Selepas selesai kenduri, sepupunya ada meminta untuk mengambil selfie bersama saya, jadi saya turutkan sahaja," jelas Zahirah ketika dihubungi.

Tambah bintang drama bersiri 'Tak Ada Cinta Sepertimu' ini, dia tidak faham dengan tindakan Zul yang seakan mahu memburukkannya.

"Kami sudah tiada hubungan, benar, sudah lebih sebulan, dia juga mengatakan sudah memaafkan saya, tetapi kenapa perlu memburukkan saya? Kenapa nak tabur fitnah?

"Kami putus pun bukan atas sebab tersebut. Saya tak mahu membuka mulut kerana itu akan membuka aib sahaja.

"Saya tak mahu burukkan sesiapa. Biarkanlah dia, saya hanya akan berdiam sahaja dan tak mahu berbicara lagi mengenai perkara ini.

"Apa yang berlalu, biar berlalu kerana saya mahu terus maju memandang apa yang ada di hadapan serta memberikan fokus kepada karier selepas ini," katanya optimis mengakhiri perbualan.

Nampaknya tiada jodoh antara pasangan sama cantik sama padan ini. Mungkin ini keputusan yang terbaik buat mereka berdua memandangkan sudah tiada persefahaman lagi.

Semoga keduanya bertemu dengan yang lebih baik di masa hadapan dan bertambah maju dalam kerjaya.

www.myartis.com / Sumber: Berita Harian & Astro Gempak

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: PAPARAZZI :: SEJARAH MYARTIS ::


MINTA ALAMAT ISTANA - RIHANA OKSANA MAHU JUMPA BONDA SULTAN

Isu mengenai status rumah tangga Rihana Oksana sehingga hari ini nampaknya masih belum berkesudahan lagi meskipun sebelum ini peguam Sultan Kelantan mengesahkan sudah menghantar surat cerai talak tiga kepada pihak peguam Rihana.

Baru-baru ini, bekas Ratu Cantik Rusia itu ada memuat naik kenyataan di Instagram mendakwa mahu menceritakan perkara sebenar yang berlaku mengenai rumah tangganya. Kenyataan Rihana itu mendapat pelbagai reaksi daripada netizen, malah ada yang mencabarnya untuk mendedahkan perkara sebenar.

Namun apa yang menjadi perhatian di ruangan komen entri tersebut, Rihana dilihat meminta alamat Istana Kelantan untuk bertemu dengan Bonda Sultan Muhammad V, Yang Maha Mulia Raja Perempuan Tengku Anis. Bagaimanapun, pertanyaan Rihana itu dibalas dengan nada sindiran oleh netizen yang mengatakan  alamat Istana boleh dicari melalui Google sahaja dan tidak perlu bertanyakan kepada netizen.

Dalam pada itu, rata-rata netizen meluahkan rasa muak dengan kisah rumah tangga mereka, malah ada yang mendakwa Rihana seolah 'gila talak'. Terdahulu, Rihana terkilan dengan dakwaan Sultan Kelantan, Sultan Muhammad V yang menafikan statusnya sebagai bapa kepada anak mereka mencabar baginda melakukan ujian DNA terhadap bayi berkenaan.

Klik untuk gambar besar

www.myartis.com / Sumber: Forum CARI & Rotikaya

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


ADA PIHAK 'SPONSOR' TUNAI UMRAH - AHLI KUMPULAN FLOOR 88 TERKEJUT, TOLAK 'JOB'

Bagai mendapat durian runtuh... itulah situasi yang boleh digambarkan apabila impian anggota kumpulan Floor 88 untuk menunaikan ibadah umrah bersama-sama akhirnya tercapai.

Bakal ke Tanah Suci, Makkah tidak lama lagi, vokalis Floor 88 iaitu Ayie Elham berkata, dia dan lima ahli lain iaitu Eric, Achoi, Akram, Falique dan Amirul Affeq menggigil apabila dimaklumkan tentang perkara itu.

Tambah penyanyi berusia 24 tahun itu, mereka sanggup menolak semua tawaran nyanyian dan persembahan demi menunaikan ibadah umrah tersebut.

Klik untuk gambar besar

"Ini kali pertama kami dapat tawaran untuk pergi menunaikan umrah. Masa dapat tu, memang menggigil la... bukan menggigil sebab tak bersedia. Tapi sebab terkejut bila ada pihak nak taja kami untuk tunai umrah.

"Ikutkan memang dah lama ada niat nak tunai umrah tapi tak pernah dapat rezeki nak pergi. Bila kenal dengan pihak penganjur yang nak bekerjasama untuk konsert, mereka juga nak taja pergi umrah. Bila semua dah confirm, kami terus lock jadual. Kami tolak banyak job untuk pergi sana," kata Ayie mewakili ahli kumpulannya.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


'PERGI MAMPUS' HAQIEM RUSLI' - NOH HUJAN DIPERSOAL

Ungkapan penyanyi Noh Hujan ketika persembahan penuh bertenaga baru-baru ini bersempena Love Suria Charity telah menjadi perhatian warga laman sosial dan pastinya penyokong setia Haqiem Rusli kurang senang dengan perkara tersebut.

Dalam petikan video persembahan yang dikongsi oleh salah seorang pengunjung yang hadir, Noh telah menyebut "pergi mampus Haqiem Rusli" dan disambut dengan sorakan peminatnya.

"Buktikan bahawa independent boleh tapau mainstream. Pergi mampos Haqiem Rusli," katanya bersahaja.

Status dan petikan video yang dikongsi di laman Twitter milik penonton itu telah menarik perhatian peminat Haqiem.

Klik untuk gambar besar

Melalui 'perbalahan' di laman sosial, penyokong Noh menyatakan apa yang dinyatakan Noh ketika itu hanyalah gurauan semata.

Namun perkara ini turut menerima reaksi berbaur dari kalangan netizen kerana menyifatkan apa yang diluahkan oleh Noh itu adalah kasar.

Selain itu, ada yang mempertikaikan penampilan dan perlakuan Noh pada persembahan itu dengan gelaran haji yang dibawanya.

Bagaimanapun, Noh sebelum ini turut pernah bersuara ketika Haqiem masih panas dengan isu depresi yang didakwa hanyalah untuk melariskan album terbarunya.

Malah berkaitan isu depresi Haqiem sebelum ini, ramai rakan artis yang turut menyuarakan pandangan agar tidak mempermainkan isu sensitif tersebut demi promosi album.

Apa pun, pastinya Noh mempunyai jawapan tersendiri mengapa dia bertindak sedemikian pada persembahannya itu.

Mungkin gimik Noh, manalah kita tahu bukan? Nabila Razali, Haqiem Rusli serta Daiyan Trisha ada gimik, apa salahnya artis lain pun nak buat gimik juga'kan?

www.myartis.com / Sumber: Rotikaya

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: PAPARAZZI :: SEJARAH MYARTIS ::


GAMBAR DIAMBIL SENYAP-SENYAP: "RUDE & ANNOYING" - SUFIAN 'BERANG'

"Tolonglah, jangan ambil gambar senyap-senyap kalau dah ada depan-depan. Saya rasa itu rude dan annoying. Lagi-lagi bila saya bersama keluarga," kata penyanyi Sufian Suhaimi yang menegur sikap segelintir peminat yang gemar mengambil gambarnya secara sembunyi walaupun mereka sebenarnya boleh menyapanya untuk berbuat demikian.

Malahan, Sufian menyifatkan perbuatan itu sebagai kurang ajar dan menjengkelkan terutamanya apabila dia sedang menghabiskan masa bersama keluarga.

Dalam pada itu, Sufian berkata, dia tidak akan menolak hasrat peminat untuk bergambar denganya jika seseorang itu membuat permintaan dengan cara yang baik.

Klik untuk gambar besar

Kata Sufian, bukansatu kesalahan untuk menegurnya terlebih dahulu berbanding merakamkan gambarnya secara sembunyi: Tegurlah. Minta baik-baik. Saya suka je".

Sebelum ini, penyanyi yang berpangkalan di Amerika Syarikat, Yuna pernah meluahkan perkara sama dan menghargai sekiranya peminat memberinya ruang privasi apabila berada di tempat awam.

www.myartis.com / Sumber & foto: mStar & Instagram Sufian Suhaimi

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


SOAL NIKAH - ZUL ARIFFIN SURUH TANYA BAPA ZAHIRAH

Kami tidak tahu bagaimana mahu merumuskan status hubungan pasangan ini tapi jika dilihatkan kepada keadaan situasi sekarang, nampaknya kini hubungan di antaran Zul Ariffin dan juga Zahirah Macwlson adalah complicated.

Melihat pada muatnaik beberapa quotes di Insta Story Zahirah baru-baru ini, bagai memberi gambaran bahawa dia sedang melalui detik sukar dalam hubungan selain turut terluka dengan kenyataan yang dikeluarkan untuk kekasihnya itu (buat masa ini).

Konflik yang melanda antara Zahirah, Kamal Adli dan Emma Maembong yang ketika ini masih lagi hangat diperkatakan.

Umum mengetahui Zul dan Zahirah bercinta walaupun kadang-kadang tuan badan sendiri tidak mahu perkara tersebut menjadi fokus dalam kerjaya mereka.

Klik untuk gambar besar

Namun perselisihan faham di antara Zahirah dengan Kamal baru-baru ini menimbulkan kekeliruan buat Zul. Tidak tahu mana silapnya, Zul seolah masih tidak tahu apa-apa mengenai situasi Zahirah dan Kamal Adli.

Tidak pernah menyatakan niat untuk berkahwin sebelum ini, pernah beberapa kali pasangan ini didakwa bakal berkahwin.

Tapi kali ini, Zul meminta soalan itu dijawab oleh bapa Zahirah yang juga pelakon, Zainol Macwilson.

"Nikah? Tanya bapa dia (Zahirah)" jawab pelakon utama 'Tombiruo: Penunggu Rimba' dengan ringkas ketika diminta mengulas khabar angin tersebut.

Zul turut menjelaskan gambar patung anak jerung (baby shark) di laman Instagramnya bukanlah patung yang sama dalam gambar Zahirah ketika dia berada di lapangan terbang baru-baru ini.

"Patung itu peminat yang beri kepada saya kerana ia ada kaitan dengan drama saya Titian Cinta. Manakala yang Zahirah pegang di lapangan terbang itu peminat dia yang beri pada ketika itu.

"Ia bukanlah patung yang sama dan ia tiada kena mengena atau menggambarkan hubungan kami sekarang," ujarnya.

Terdahulu, nama Zahirah menjadi panas selepas terkait dengan kontroversi hubungan cinta Kamal dan Emma.

Selain itu, ditanya tentang status hubungannya dengan aktres itu, Zul berkata, dia menunggu kekasihnya itu pulang dari penggambaran di Bosnia bagi menjelaskan perkara tersebut.

"Saya tidak tahu apa yang perlu diselesaikan dan kena tunggu dia balik dahulu," tuturnya ketika ditemui pada majlis Anugerah Skrin 2017 (ASK2017) yang berlangsung pada Jumaat lalu.

www.myartis.com / Sumber: mStar

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: PAPARAZZI :: SEJARAH MYARTIS ::


PHOTO MENARIK - LAGI PAKAIAN KETAT FIDA

Jika sebelum ini, pakaian ketat yang disediakan dalam sesi photo untuk Fida telah mengundang rasa tidak puas hati segelintir pihak, namun keluhan mereka mungkin ada asasnya. Jom kita lihat photo pemakaian Fida yang lain (bukan sesi photo), di mana ia turut memaparkan imej ketat.

Tapi itu cara dia... mungkin Fida lebih selesa memakai pakaian sebegitu. Bak kata pepatah, rambut sama hitam tapi hati lain-lain. Tak gitu?

Klik untuk imej besar...


"SAYUNYA HATI... KAMI RINDU RAMADAN KAMI, MOHON AMPUN....." - ASHRAF MUSLIM

Semua umat Islam seluruh dunia akan menyambut Ramadan yang kini tinggal sembilan hari lagi dan sudah tentu tahun ini perbezaannya akan amat dirasai. Pandemik COVID-19 menyebabkan solat beberapa buah negeri membatalkan solat tarawih dan bazar Ramadan di seluruh negara pula dibatalkan.

Pelakon Ashraf Muslim dua hari lalu telah memuatnaik posting di laman sosial Instagram (IG) meluahkan rasa pilunya menjelang Ramdan tahun ini. Menerusi posting tersebut Ashraf membayangkan ibadah puasa tahun ini lebih sayu tidak dapat berbuka dan solat tarawih bersama keluarga serta rakan di masjid.

"Assalamualaikum semua.. Sedar tak kawan2 lagi 11 hari lagi nak ramadan. Sayunya hati.. adakah kita tidak dapat berterawikh di masjid? Dan tidak dapat berbuka puasa di masjid beramai2 bersama ahli keluarga dan kawan-kawan. Ya Allah engkau tarik nikmat dengan sekejap sahaja. Kami rindukan ramadan kami. Kami mohon ampun diatas kesalahan kami yg kami lakukan sebelum ini.

Klik untuk gambar besar

"Kami yg banyak bersalah kerana solat lambat, tak patuh atas arahanmu, jarang membaca alquran, lupa utk berzikir dgn zikir laillahaillah, kami melakukan maksiat mata, tangan dan tubuh badan kami, kami melanggar fitrah yg telah ditetapkan olehmu, kami sombong dgnmu dan kami tidak menghormati antara kami manusia. Maafkan kami ya Allah, kami hamba yang lemah dan ingin dekat dgnmu," luah Ashraf.

Menerusi ruangan komen, pengikut turut berasa sebak dan sayu dengan luahan Ashraf dan turut mendoakan keselamatan semua menempuhi dugaan COVID-19 ini. Dalam pada itu ada juga yang bertanya tentang kesihatan diri Ashraf kerana dia di antara pelakon yang terlibat dengan penggambaran drama 'Demi' di Inverness, Scotland pada awal Mac lalu.

www.myartis.com / Sumber & foto: Astro Gempak & Instagram Ashraf Muslim

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


36 GAMBAR - MAJLIS AQIQAH & CUKUR JAMBUL ADEENA, ANAK SHEIRA & IJOY

Semalam pelakon dan pengacara Sharifah Shahirah atau mesra dengan panggilan Shiera, 42, bersama suaminya, Zulkfili Azahari (Ijoy), 42, telah mengadakan majlis aqiqah dan cukur jambul bagi Adeena iaitu anak keempat mereka yang lahir pada 5 November 2016.

Majlis yang diadakan secara sederhana oleh mereka ini telah berlangsung di Club House Sunway Montana.

Klik untuk gambar besar

Gambar-gambar sekitar majlis ini telah dirakamkan oleh jurugambar rasmi mereka iaitu @theasmble dan @qmlrl.

Untuk info, Shiera sebelum ini mempunyai tiga cahaya mata iaitu Airell, 13, Airra, 10, dan Audrra, 8, hasil perkahwinannya bersama Ijoy. Shiera turut mempunyai seorang anak perempuan, Allisya, 20, hasil perkahwinan pertamanya bersama bekas suami, Jatt (Black Dog Bone)

--- IKLAN ---

Foto: @Shieraijoy, @theasmble & @qmlrl

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI :: SEJARAH MYARTIS ::

Follow @myartisdotcom


RANCANG TUNANG DISEMBER INI - ALIFF AZIZ INGIN BERUBAH

Hampir enam bulan menjalin hubungan dengan Bella Astillah, Aliff Aziz merancang untuk membawa hubungan mereka ke peringkat yang seterusnya.

Aliff juga berkongsi yang mereka sudah saling berjumpa dan mengenali keluarga masing-masing.

"Saya mengenali Bella sudah hampir tiga tahun. Tetapi saya hanya mulai rapat dengan Bella pada akhir tahun lalu, selepas kami bejumpa di sebuah acara. Dari situ, saya mulai berkawan dan rapat. Mengenali dirinya, Bella merupakan seorang gadis yang sangat baik dan memahami saya. Dia juga tidak gagal memberi sokongan buat saya.

Klik gambar untuk size besar

"Dalam masa terdekat, saya mahu fokus kepada promosi album terbaru saya. Bella pula masih lagi belajar dan pengajiannya bakal tamat pada April tahun hadapan. Insya-Allah jika jodoh kami panjang, kami merencana untuk bertunang pada bulan Disember ini," ujar Aliff dipetik sebagai berkata.

Bercakap mengenai perkahwinan pula, Aliff berkata yang dia belum fikirkan lagi kerana dia mahu fokus kepada permulaan semula kerjayanya dan dia juga mahu Bella tamat belajar dahulu.

"Perkara yang baik semestinya akan Allah bantu jika niatnya betul, Insya-Allah," jelasnya.

Mahu meninggalkan segala kisah silam yang pahit, Aliff berusaha untuk berubah dalam menjadi insan yang lebih baik.

"Saya mahu biarkan kisah-kisah lama saya. Tuhan memberi peluang kepada saya dan saya enggan sia-siakan peluang yang ada. Saya tak mengaku yang sekarang saya sudah jadi orang yang baik, tetapi saya sedang berubah sedikit demi sedikit, ke arah yang lebih baik. Saya berubah dengan ikhlas, bukan sebab orang lain, tetapi kerana diri saya sendiri," kata Aliff.

Mengenai perkembangan terbarunya, Aliff baru sahaja merakamkan sebuah lagu raya lama yang diberi nafas baru, Suara Takbir bersama Nabil Nazmi dan tiga orang bintang AF2014, Ziha, Wawa dan Nina, eksklusif untuk Astro Gempak. Aliff juga kini sedang giat dalam rangka promosi album terbarunya yang berjudul Rebirth.

"Menerusi album tersebut, ia terkandung lapan buah lagu dan saya juga dapat bekerjasama dengan komposer hebat seperti Panjisakti, Faizal Tahir, Mike Chan dan banyak lagi. Kini saya sedang mempromosikan single pertama saya yang berjudul Selayaknya Aku," tambahnya.

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS
 - INSTAGRAM - TWITTER

Follow @myartisdotcom


'MUHAMMAD AISY AL JIBREEL' - NAMA ANAK KELIMA AYU RAUDHAH & ZAQUAN ADHA

Selepas genap tujuh hari kelahiran, akhirnya pelakon Ayu Raudhah dan suaminya, Zaquan Adha telah berkongsi wajah serta nama cahaya mata kelima mereka. Pasangan ini sepakat menamakan anak lelaki mereka dengan nama 'Muhammad Aisy Al Jibreel'.

Selain itu, adik kepada pelakon dan usahawan Rozita Che Wan atau Che Ta itu turut berkongsi berat badan anak kelima semasa dilahirkan dan berseloroh kapasiti kenderaan keluarga pun sudah penuh.

"Alhamdulillah Syukur Allah Kurniakan lagi Rezeki Zuriat Keturunan untuk Yang Sempurna Untuk Ku.. Semoga Akhlak dan Adab nya jugak Sesempurna ciptaNya, menjadi anak yg soleh,penyejuk hati Mummy & Daddy. Terima kasih kepada semua yg mendoakan dgn kata2 yg baik, semoga segalanya kembali kepada anda.

"Muhammad Aisy Al Jibreel. 1.94kg slim je kelahiran Jibreel memeriahkan Keluarga kami. Kalau nk p bejalan mana xdak sapa bole tumpang dh.. penuh qeta 8 orang  @zaqone_08," tulis Ayu.

Klik untuk gambar besar

Sementara itu, Zaquan yang merupakan pemain bola sepak Negeri Sembilan itu turut berkongsi video pendek bayi lelaki mereka: "Alhamdulillah hari ini genap 7 hari... semoga menjadi anak yang soleh MUHAMMAD AISY AL JIBREEL BIN MOHAMAD ZAQUAN ADHA," tulisnya.

Hantaran video pasangan tersebut menerima ucapan tahniah daripada rakan artis dan warganet. Ada juga memuji kecomelan Muhammad Aisy Al Jibreel yang disifatkan mirip seperti bapanya.

Untuk makluman, pasangan tersebut mendirikan rumah tangga pada 21 Januari 2011. Hasil perkahwinan, mereka telah dikurniakan lima cahaya mata iaitu Muhammad Aisy Qaiser, 8, Muhammad Aisy Aryann, 7, Laura Zuleykha, 4, Muhammad Aisy Khaliq, 2, dan Muhammad Aisy Al Jibreel yang baru berusia tujuh hari.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


JOY REVFA BAKAL BERTUNANG - ADAKAH DENGAN FAHMY REZA?

Mengakui bakal bertunang dengan pelakon dan usahawan berasal dari Kuantan, Pahang sebelum penghujung tahun ini, usahawan kosmetik yang juga seorang ibu tunggal kepada seorang anak lelaki, Joy Revfa atau nama sebenarnya Siti Arifah Mohd Amin, berkata dia berada dalam fasa bahagia pada masa ini.

"Hari ini saya sangat bahagia. Dari segi persediaan, tak ada lah sangat tapi kami dalam proses merapatkan hubungan kekeluargaan. Saya belum bersedia mendedahkan siapa gerangannya sebab takut 'dicucuk' pihak lain. Saya takut nanti ada orang cuba nak menjauhkan kami," katanya menyifatkan hubungan mereka masih di dalam proses mengenal hati budi.

Bagaimanapun, Joy yang pernah berkahwin dua kali dengan kali terakhir bersama penyanyi dan komposer, Hafiz Hamidun pada 1 Mei 2017 namun hanya bertahan selama empat bulan itu mengaku mencari imam terbaik yang boleh membimbingnya dan anak serta tidak kisah dengan status lelaki itu sebagai selebriti.

Klik untuk gambar besar

"Walaupun pernah berkahwin dengan seorang selebriti juga tapi saya anggap ketika itu 'terjodoh' dengannya. Lagipun saya sendiri seorang usahawan dan ramai pengikut, saya tidak kisah mengenali sesiapa pun kerana yang penting ada keserasian bersama," ujarnya.

Joy turut menyifatkan bakal suami terbarunya itu tiada masalah dengan caranya tidak mendedahkan identiti sebenar kepada khalayak. Dalam pada itu, ramai beranggapan selebriti dimaksudkan ialah pelakon Fahmy Reza yang popular menerusi drama 'Dia Semanis Honey' dan 'Biar Aku Jadi Penunggu'.

www.myartis.com / Sumber: Harian Metro

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


BERGAMBAR MESRA - NETIZEN MAHU ZIZAN & NADIA BRIAN BERCINTA, SIFATKAN SEPADAN

Menerusi muat naik di laman Instagram, pelakon Nadia Brian telah berkongsi gambar bersama pelakon dan pelawak Zizan Razak. Perkongsiannya itu mendapat pelbagai reaksi daripada netizen yang turut mengusik mengatakan kedua mereka serasi serta sepadan.

"Sweet friendship refreshes the soul @zizanrazak869. (Persahabatan yang manis mendamaikan jiwa)," tulis Nadia pada ruangan kapsyen.

Tidak kurang juga ada netizen mahu melihat kedua mereka bertemu jodoh memandangkan Nadia kini sudah kembali solo. Malah, ada yang mengatakan wajah kedua mereka juga hampir sama, selain mendoakan mereka berdua bertemu jodoh.

Klik untuk gambar besar

"Bagai pinang dibelah dua. Zizan single (solo), Nadia pun solo. - "Sesuai sangat. Marry her (kahwini dia) Zizan. Muka pun hampir sama. Jodoh kuat ni," antara komen-komen netizen.

Difahamkan kedua mereka bergandingan menerusi penggambaran sebuah filem berjudul 'Rumah Maduku Berhantu' arahan Profesor A. Razak Mohaideen.

Terdahulu, Nadia mendirikan rumah tangga dengan ahli perniagaan Muizz Nasruddin pada 9 November 2019 sebelum bercerai talak satu awal bulan ini.

www.myartis.com / Sumber & foto: Kosmo & Instagram Nadia Brian

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


ISHAK NENGAH, BAPA JOE FLIZZOW SELAMAT DIKEBUMIKAN

Takziah kami ucapkan kepada penyanyi dan komposer, Joe Flizzow, atas kehilangan bapanya yang juga bekas personaliti televisyen, Ishak Nengah, 65, yang meninggal dunia pada 12.45 tengah hari semalam di Pusat Perubatan Universiti Malaya.

Difahamkan, bapa Joe Flizzow yang pernah berkhidmat dengan RTM dan TV3 itu menghidap barah hidung atau Nasopharyngeal carcinoma (NPC) sejak tujuh tahun lalu.

Jenazah Allahyarham dibawa ke Masjid Darul Ehsan, untuk diberi penghormatan terakhir oleh kaum keluarga, kenalan dan saudara-mara sebelum disembahyang selepas solat Asar sebelum selamat dikebumikan di Tanah Perkuburan Islam USJ 22, kira-kira jam 6 petang.

Joe atau nama sebenarnya, Johan dan ibunya, Aisyah Ali bagaimanapun enggan ditemubual kerana bersedih atas pemergian Ishak.

Sementara itu, adik ipar Allahyarham, Saleha Ali, 60, memberitahu, Ishak mengalami sesak nafas, tengah malam kelmarin dan dikejarkan ke hospital pada jam 3.30 pagi semalam.

Klik untuk gambar besar

"Semasa dimasukkan ke hospital, arwah masih bersemangat hendak jalan dan bangun serta mampu bersolat. Namun, lama kelamaan, beliau semakin lemah dan nak bernafas pun tak boleh. Arwah dimasukkan ke hospital untuk menstabilkan pernafasan.

"Namun, doktor beritahu agak susah untuk pulih sehinggalah jam 12.35 tengah hari tadi arwah disahkan sudah pergi," katanya ketika ditemui pada majlis pengebumian itu.

Ishak menghembuskan nafas terakhir di samping isteri dan tiga anak iaitu Johan (Joe), 38, Ashraf, 36, dan Iman, 28.

Menyifatkan Allahyarham mudah mesra dan sangat mengambil berat terhadap anak-anak, Saleha berkata, arwah menjadi penyokong kuat kerjaya Joe sebagai pemuzik.

Sementara itu, bekas rakan seperjuangan di TV3, Ras Adiba Radzi menyifatkan arwah sebagai 'abang' yang banyak membantu dan membimbing generasinya sebagai penyampai berita.

"Suatu kehilangan yang cukup memberi kesan kepada saya. Ini kerana dalam tempoh sesingkat ini, saya kehilangan seorang sahabat, Datuk Mahadzir Lokman, Jumaat lalu dan sekarang abang pula.

"Arwah banyak membimbing saya dan rakan seangkatan menjadi penyampai berita. Beliau tidak lokek ilmu... Walaupun sudah tidak aktif, arwah masih diundang sebagai pengacara majlis disebabkan kredibiliti dan kecintaannya dalam bidang ini," katanya.

Turut menziarahi jenazah adalah Pengarang Urusan Kumpulan, Berita dan Hal Ehwal Semasa Rangkaian Televisyen Media Prima (RTMP), Datuk Manja Ismail; Ketua Pegawai Eksekutif Kumpulan Syarikat PROLINTAS yang juga bekas Ketua Pegawai Eksekutif The New Straits Times Press (NSTP), Datuk Mohammad Azlan Abdullah serta bekas Ketua Pengarang Kumpulan BH, Datuk Mahfar Ali.

Dilahirkan di Bota Kanan, Perak, Allahyarham pernah berkhidmat sebagai wartawan di akhbar kumpulan NSTP dari 1972 hingga 1977 sebelum menjadi pengacara di TV3.

www.myartis.com / Sumber: Berita Harian

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: PAPARAZZI :: SEJARAH MYARTIS ::


7 GAMBAR - ABBY ABADI SELAMAT BERGELAR ISTERI KEPADA FAIZAL

Semalam telah berlangsungnya majlis pernikahan Abby Abadi atau nama sebenarnya, Arbaiyah Abd Manan, 38, dengan Muhammad Faizal Zakari yang merupakan seorang wartawan kanan, akhbar lidah rasmi PAS, Harakah.

Mereka dinikahkan oleh Imam Masjid As-Sobirin, Osman Daud dan diwalikan oleh bapanya sendiri Abdul Manan Tadin dengan hanya sekali lafaz sekitar pukul 3.30 semalam.

Untuk makluman, pernikahan ini adalah yang ketiqa bagi Abby dan kedua untuk Faizal yang mempunyai tiga anak hasil perkahwinan terdahulu.

Klik gambar untuk size besar

"Saya sudah mengenali suami sejak 2012 dan kami membuat keputusan untuk berkahwin kerana ingin mengelak fitnah dan syukur kepada Allah majlis hari ini (semalam) berjalan lancar," ujar Abby dipetik sebagai berkata.

Di dalam majlis tersebut, Abby menerima mas kahwin sebanyak RM300 dan senaskah Al-Quran sebagai pengganti wang hantaran.

Majlis yang diadakan di Masjid As-Sobirin Keramat itu turut dihadiri kira-kira 200 tetamu terdiri daripada keluarga serta kenalan rapat pengantin termasuk rakan artis Azza dan Sasha Saidin.

Pasangan berkenaan akan diraikan dalam sebuah majlis resepsi di Tasik Titiwangsa Ahad ini.

Untuk rekod, Abby yang pernah dikaitkan dengan kontroversi hal rumah tangganya sebelum ini, pernah berkahwin dengan Norman Hakim dan dikurniakan tiga cahaya mata sebelum bercerai pada tahun 2008.

Abby kemudiannya bertemu jodoh dengan Muhammad Noor Farhan Che Bakar, 25, pada 2013 sebelum bercerai selepas 11 bulan berumah tangga.

Sumber: BH

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS
 - INSTAGRAM - TWITTER

Follow @myartisdotcom


"BAIK SAYA 'TANAM' DEKAT MUKA NI SEJAK DULU..." - AYU DAMIT NAFI PAKAI SUSUK

"Mulanya terkejut dan tak tahu nak beri reaksi apa bila ada yang meninggalkan komen di media sosial dengan mengaitkan saya dengan pemakaian susuk. Lucu pun ada sebab kalaulah saya pakai susuk, lebih baik saya 'tanam' dekat muka ni sejak dulu lagi. Mereka yang mengenali saya tahulah saya ni jenis bagaimana orangnya.

"Malah kesedaran mengenai penjagaan diri ini pun kian hadir seiring dengan peningkatan usia. Bukanlah nak cantik luaran semata-mata tapi lebih kepada amalkan gaya hidup sihat sementelah saya pun terlibat dalam industri pertanian. Apa pun, saya tak ambil pusing pun dengan komen tersebut. Saja suka-suka berkongsikan perkara itu di Insta Story beberapa hari lalu.

"Yang penting, cantik atau tidak, suami dan anak-anak sentiasa ada di sisi. Itu sudah memadai, Alhamdulillah," itulah kata-kata penyanyi dan usahawan, Ayu Damit yang menafikan dirinya ada memakai susuk atau pemanis wajah untuk tampil lebih menawan sebagaimana yang didakwa sesetengah pihak.

Ayu atau nama sebenarnya, Norayu Damit, 32, bagaimanapun mengakui ada mengambil beberapa prosedur kecantikan lainnya seperti mana yang dilaporkan media, baru-baru ini. Ayu juga turut menyifatkan cantik itu subjektif.

Klik untuk gambar besar

Mengulas menganai isu perbelanjaan kecantikan dirinya yang mencecah ribuan ringgit, penyanyi asal Sabah ini mendedahkan kos tersebut termasuk rawatan yang ditaja.

"Macam-macam komen yang saya terima. Sudah saya jelaskan, kos tersebut adalah anggaran seperti pelangsingan badan, jamu, vitamin dan sebagainya, selain nilai tajaan daripada beberapa pusat kecantikan.

"Alhamdullilah, ada yang sudi taja. Bagi saya selagi ia tidak memberikan kemudaratan pada jangka masa panjang, saya terbuka menerimanya. Lagi pun saya tetap akan dengar pendapat suami juga sebelum membuat apa-apa keputusan," jelasnya.

Dalam perkembangan lain, Ayu baru sahaja muncul dengan single terbaru berjudul 'Permata' yang menceritakan mengenai perhubungan suami isteri.

"Lagu tersebut sebenarnya sudah dirakm ketika masih bertanding di GV7. Saya tertarik dengan liriknya yang banyak maksud tersirat. Ia sesuai ditujukan buat pasangan suami isteri. Kalau untuk saya, pastinya saya tujukan khas buat suami yang menjadi tulang belakang kepada perjuangan seni saya selama ini termasuk juga peminat di luar sana," katanya.

'Permata' merupakan lagu ciptaan bersama Mohd Atlas dan Zimi Sofazr. Ia diterbitkan oleh syarikat rakaman Saudagar Seni Media dan video liriknya juga sudah boleh ditonton menerusi YouTube Saudagar Seni Media.

www.myartis.com / Sumber & foto: Media Hiburan & Instagram Ayu Damit

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


BELUM SEDIA DEDAHKAN - SHAHEIZY SAM AKUI JADI ANGAU SELEPAS DAPAT ANAK

"Alhamdulillah kehidupan saya kini telah berubah kerana sebelum ini cuma berdua bersama isteri namun sekarang ini kami telah bertiga.

"Tidak dinafikan banyak perkara baru yang saya telah pelajari dan perkara itu membuatkan saya menjadi seorang yang lebih bertanggungjawab.

"Saya juga jadi seperti angau selepas mendapat anak ini kerana bila habis waktu kerja saya akan terus pulang awal untuk melihat anak di rumah.

"Perkara ini juga memotivasikan saya untuk bekerja lebih keras kerana saya ingin memberi kehidupan yang sempurna kepada keluarga pada masa depan," kata Shaheizy Sam yang mengakui bahawa hidupnya telah berubah selepas bergelar seorang ayah.

Jelas Sam lagi, dia kini banyak ingin menghabiskan masa untuk bersama keluarga terutama anaknya selepas habis waktu bekerja.

Tambah Sam, bayi lelakinya itu tidak mempunyai banyak ragam dan berada dalam keadaan yang sihat.

"Alhamdulillah bayi saya tidak banyak ragam dan dia akan berjaga pada waktu pagi untuk menyusu namun dia tidak akan menangis dan akan termenung sahaja," ujarnya.

Klik untuk gambar besar

Sementara itu, Sam memberitahu yang beliau masih belum bersedia untuk mendedahkan wajah dan nama anak lelakinya yang dilahirkan pada 9 Mei lalu.

Bagaimanapun, aktor berusia 35 tahun ini membuka rahsia nama anaknya itu tetap mengekalkan 'Sam' seperti mana namanya.

"Rasanya belum tiba masa saya umumkan namanya selepas mendengar nasihat orang tua-tua. Insya-Allah apabila tiba masa sesuai saya akan beritahu.

"Tetapi apa yang boleh saya dedahkan saya mengekalkan 'Sam' seperti mana nama saya," jelasnya.

Untuk rekod, Sam dan Syatilla Melvin mendirikan rumah tangga mereka pada 8 Februari 2016.

www.myartis.com / Sumber: Astro Gempak & mStar

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: PAPARAZZI :: SEJARAH MYARTIS ::

Follow @myartisdotcom


ZIANA ZAIN & ANAK DIDERA - MAHKAMAH LARANG ARMIN DEKATI

Pada Isnin lalu, Mahkamah Majistret mengekalkan syarat jaminan yang melarang suami penyanyi popular, Ziana Zain iaitu Armin Zaharin untuk menemui anak yang didakwa dicederakannya, tiga bulan lalu.

Majistret Raja Noor Adilla Raja Mahyaldin memutuskan demikian kerana ia sudah tertakluk dengan syarat jaminan terhadapnya yang dibenarkan mahkamah sebelum ini.

Selain mangsa yang didera itu, ia termasuk tidak membenarkan tertuduh, Armin atau nama sebenarnya Armin Zaharin Ahmad Zambri, 53, mendekati pengadu iaitu Ziana atau Siti Roziana Zain, 50, sepanjang kes berlangsung.

Bagaimanapun, keputusan itu tidak termasuk tiga anak tertuduh yang lain berikutan ia di bawah bidang kuasa Mahkamah Syariah.

Terdahulu, Armin yang diwakili peguam Mohd Rizal Bahari mengemukakan permohonan itu secara lisan dengan menyatakan hasrat Armin mahu menemui anaknya pada Hari Raya Aidilfitri ini.

Klik untuk gambar besar

Turut hadir ketika prosiding itu, peguam pemerhati dilantik Ziana iaitu Luqman Mazlan.

Kes dikendalikan Timbalan Pendakwa Raya, Megat Mahathir Megat Tharif Afendi. Sebutan semula kes ditetapkan pada 27 Jun depan bagi pengurusan kes dan tarikh perbicaraan.

Pada 15 Mei lalu,  Armin mengaku tidak bersalah atas pertuduhan mengikut Seksyen 323 Kanun Keseksaan iaitu didakwa sengaja menyebabkan luka dan lebam di bahagian tangan ke atas anak lelaki berusia sembilan tahun dengan menggunakan rotan.

Tertuduh didakwa melakukan perbuatan itu di rumahnya di Denai Alam di sini, antara jam 8 malam hingga 10.30 malam, 24 Februari lalu.

Jika sabit kesalahan, dia boleh dihukum penjara hingga setahun atau denda hingga RM2,000 atau kedua-duanya sekali.

Pada hari sama, Mahkamah Rendah Syariah di sini, menetapkan 28 Jun depan sebagai tarikh sebutan bagi mendengar laporan Jawatankuasa Pendamai berhubung kes permohonan cerai yang difailkan Ziana.

Hakim Syarie Mohd Nizar Mohtar memutuskan demikian selepas Armin enggan melafazkan talak secara baik kerana mahu menemui semua anak mereka.

Pasangan yang bernikah pada Mei 1998 itu dikurniakan empat cahaya mata, Muhammad Aiman, 19, Muhammad Ammar, 14, serta pasangan kembar, Muhammad Ariel dan Siti Nur Kaseh, 9.

www.myartis.com / Sumber: mStar

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: PAPARAZZI :: SEJARAH MYARTIS ::


FOTO BERTUDUNG CURI TUMPUAN - RAMAI PUJI SYAMIM FARID CANTIK

Pelakon Che Puan Syamim Farid menerusi laman Instagram miliknya telah memuatnaik foto dirinya mengenakan baju kurung rona merah senada dengan warna tudung yang dipakai. Penampilan bintang drama 'Dua Takdir Cinta' ini telah mendapat perhatian ramai.

Lalu, para peminat memuji imej yang dikongsi permaisuri hati kepada YM Tengku Ezrique Ezzuddean Tengku Dato' Ardy Esfandiari Al-Haj itu. Malah, ada di antara mereka yang menyifatkan kecantikan itu akan lebih terserlah pabila mengenakan tudung.

Syamim yang juga pemenang tempat kedua Pencarian Dewi Remaja 2015 sebelum ini turut mencuri perhatian ramai apabila mendedahkan, dirinya sudah bertahun-tahun tidak menjamah nasi. Sebaliknya, dia lebih gemar mengalas perut dengan mengambil menu sihat lain seperti bijirin dan sayur-sayuran.

Klik untuk gambar besar

www.myartis.com / Sumber & foto: Media Hiburan & Instagram Syamim Farid

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::